
Las tradicions religiosas aquí à Catalunya son abundantas; pero las 
propias y exclusivas nostras ó sia aquellas que ’s refereixen à cosas ó casos 
de la terra ja no 'u son tanty solen pecar de monótonas; aixís es que al fer la 
present colecciò à fi de donarli un xich mes de varietat, las havem 
interpoladas, posant al costat de las de SANT JORDI, SANTA MARIA DEL 
SOCORS, SANT RAMON DE PENYAFORT, LO SANT CRIST DE LEPANT, y SANTA 
EULARIA catalanas pel assumpto de que tractan, las de LO NIU DE VESPAS, 
MALCUS, SAN VICENS FERRER, LO PELEGRÍ y alguna altra, catalanas 
solament per tradició. 

En general no las havem volgudas disfressar afeginthi de la nostra 
cullita, donchs sabem millor que ningú que lo que la nostra fantasia hi 
haguera pogut afegir, no mes hauria estat bo que per ferlashi perdre sa 
pròpia fasomía. Lo poble deu retratarse ab sos defectes si 's vol traure profit 
del estudi que d' ell se fassa; d' altre manera no 's retrata al poble, sino que 
’s crea una cosa ficticia que participant de lo académich y de lo popular no 
es ni una cosa ni altra. 

Sentat aixó no sorpendrà tant als que las llegescan, la curtedat de moltas 
d'ellas, que, sí mes extenciò no tenen, es perque tal las ha fetas lo poble que 
fins ara las ha conservadas oral y fielment. 



LA MARE DE DEU DEL REMEY. 


E/ n un poblet de mes amunt y també de la costa, que 'n dihuen Caldetas, 
poblet voltat de montanyas que sembla qu' empenyen las casas cap à la mar, 
allà pèl temps de la vellura succehí lo que jo ara 'us contaré. No 'us ne riguén 
jovenalla, vosaltres sou gent de molt poca fe y es que teniu molts pochs anys 
encara. Vosaltres ja no creyéu en miracles, vos ho llegeixo en la nina dels 
ulls; quan tingàu los cabells blanchs y la pell tan arrugada com jo, ja hi 
creuréu un xich. Y à mes si 'us ho conto, es perque m' ho haveu demanat. 
Ohíu. 

Tal deya una velleta asseguda en una roca vorera à la mar, juntant sa veu 
seca y escardalenca à la ramor de las onas qu' enjogassadas descapdellavan sa 
flonja escuma sobre la torrada arena de la platja. Nosaltres la escoltavam fent 
rotllo y ella anà dihent. 

—No era, quan succehí lo que 'us diré, com ara que Caldetas tira à vila ab 
sas casas tan no vas y blancas y afileradas; llavors no hi havia sino una ó duas 
barracas de pescadors que 's guanyavan la vida ab sas petitas naus y la xarxa 
de fil de cànem; y mes amunt, à la montanya dos ó tres masías, una d' ellas 
prou rica per mantindré remats. Ara be, veuse aquí que un dematí '1 pastor 
dels bous de aquesta masia baixà costa avall cap al rieral pera que ab 1' herbey 
se refresqués lo bestiar. Aquest ab lo cap baix flayrant, mansa y 
tranquilament va esbarriarse mentres lo pastor matava la estona fent joguinas 
de fusta ab un mal ganivet que duya. Quan fou hora de tornar al corral, al crit 
del pastor tots los bous alsant llurs caps s' anaren arremadant menys un que, 
sort à las veus y crits d' aquell, no se movia d' hont era flayrant la terra ab 
perfídia. Irat lo pastor s' hi va atansar un xich y trobà à la bèstia tan atareyada 
gratant la terra ab las potas davanteras, que ni esment feu d' haverlo sentit 
vindré. Lo pastor esperà un ratet, mes al veure que no acabava la fal-lera, s' 
encuriosí, s' hi acostà mes y ab gran sorpresa va adonarse de que, en lo fons 
del clot que gratant acabava de fer lo bou, una Verge negre com una mora s' 
hi descobria. Llavors ell se posà à descolgarla també, acabant la tasca 
comensada pel animal y prompte se convencé de que lo que à sos ulls se 



presentava era en realitat una santa imatge. Correguè à dirho al rector del 
poble vehí y aquest ab solemnitat y en companya de la gent dels masos de per 
allí aprop, acudí al lloch del miracle quedantne tots maravellats. Ab 1' obgecte 
de honorar la sagrada imatge alsaren una iglesia en lloch avinent y quan eixa 
fou termenada, ab pompa y gran ceremonia V hi trasladaren. Mes veuse aquí 
que al endemà al obrir la nova iglesia lo sagristà, molt se va sorpendre al 
adonarse de que la Verge no era dalt del altar major. Va corre la nova pel 
poble y tothom se 'n va fer creus. Tothom cavilava sobre '1 cas succehit, mes 
ningú acertava à esplicar tal desaparició. En aixó va arribar corrent y admirat 
també pel seu cantó lo mateix pastor aquell que la havia trovada, notificantlos 
que acabava de véurela novament en lo mateix indret d' hont un any enrera V 
havian treta, descoberta eix cop també pel mateix bou. Hi acudí altra volta lo 
senyor rector ab bona companya de gent y pregà à la Verge que se estès à la 
iglesia, prometentli que si aixís ho feya, una altra imatge com ella posarian en 
una capelleta, que en lo mateix primer lloch hont 1' havian trobada y hont ara 
tornavan à buscaria, s' alsaria espressament. Y així 's feu. 

—Verament es cas estrany lo que 'ns haveu contat—fiu jo—si be no es 
del tot nou per quant també 's diu, poch mes poch menys, de la Verge de la 
Pineda en Tarragona y de Sant Miquel del Fay y fins també de la Moreneta 
de Montserrat. 

—Jo no se tant com vos—me va respondre la velleta—pero se que lo que 
acabo de contaros ja me ho esplicava la meva avia (que en glòria sia); com se 
qu' es tan cert lo dit, com cert es que som à Mongat y asseguts en las rocas de 
la costa. 

En efecte à Caldetas existeix una capelleta hont s' hi venera una Verge 
iguala, si be mes petita, à la del altar major de la iglesia parroquial. 

Dintre de la capelleta se hi veu una xica cova que s' assegura esser lo 
lloch mateix hont tan maravellosament fou trobada la imatge. Aquesta se 
venera ab lo nom de Mare de Deu del Remey; la cova, segons creencia 
popular, cura de mal de cap à tota aquella persona que hi fica la testa dintre 
resant al mateix temps ab tota fe una Salve. 



LAS TRES ILLAS. 


A ixó jo 'u he sentit à contar à la meva avia. 

Un dia la Verge venint de la font ab lo cantaret al cap per vora la platja, 
vegè la mar lluhenta y li vingueren ganas de passejarse pel damunt del blau y 
transparent crestall que las onas somouhen sens may parar. 

De la sorra passà à la escuma y de la escuma à la mar salada, fent damunt 
d' ella camí ab lleuger peu y bon ayre, com que cap nau V haguera pogut 
assolir. 

Ja era mar endins, mar endins, que per en lloch s' afiturava la terra. 
Llavors la Verge, perque aixis li plagué, llansà lo cànter à la aigua y del 
cànter se 'n feren tres bocins que no anaren pas à fons, ans al revés varen 
romandre surant damunt de la mar. 

La Verge se 'ls contemplà ab lo mig riure en los llavis y aquells tres 
bocins d' argila aixamplantse, aixamplantse, aixamplantse, à V esguart de la 
Verge se convertiren en tres delitosas illas; illas que avuy lo mon coneix ab 
los noms; de Mallorca, Menorca é Ibisa. 



LO PARE SALVADORA 


A Horta, bonich poblet del entorn de Barcelona, hi havia en lo temps 
antich, un convent nomenat de Sant Francesch, y per sas almoynas y benifets 
los frares que 1' habitavan se tenian guanyada la voluntat de tots los pobles 
vehins. Entre aquells un n' hi havia qu' era el que mes admiravan y volian fins 
los mateixos frares. Se deya aquest bon religiós, Salvador. Era humil, era bo, 
era un d' eixos homes que Deu envia de tant en tant com exemple de virtut y 
de bon cor. Feya las captas pèl convent. Aixis era que un cop cada setmana al 
menys anava à Barcelona à recullir lo que li davan algunas casas piadosas. 

Un dia passejant per vora la mar, cosa que à ell molt li agradava, fou vist 
de uns quants pescadors. Tot just aquestos, que ja '1 coneixian, lo vegeren; V 
enrotllaren y ab molta amor y respecte li varen dir. 

—Pare Salvador, pare Salvador, preguéu à Deu que 'ns doni bona pesca: 
si aixó logrém vostre serà lo peix mes gros que traurem de V aigua. 

—Anéu, bona gent—los respongué '1 frare.—Deu vos ajudarà. 

Los pescadors alegres emprengueren sa tasca y cantant cansons que '1 cor 
gaudeixen y '1 travall alleugeran, mar en dins, issant velas, llansaren las 
barcas. 

Llavors pare Salvador anà à la ciutat à fer la capta. 

De pesca ne voleu pels pescadors! Admirats quedavan tots ells y de goig 
parlar no podian al veure com Deu los havia tan manifestament protegit. Hi 
hagué moment en que, arribaren à tindré por, al veure peixos en tanta 
abundancia y tant grossos dins de la barca y aquesta ab prou feyna caminant 
ab aiga fins arrant de bordo. 

Cap al tart lo pare Salvador compareguè de nou à la platja y 'ls pescadors 
folls d' alegria eixiren à son encontre portant y ensenyantli una tunyina que 
no era gens petita. 

—Miréu, pare Salvador, havem tingut molt bona pesca y, tal com os ho 
hem promès, vos portem la tunyina mes grossa—digueren ells. 

—Be, be, fills meus,—va respondre lo pare,—jo me n' alegro molt y vos 
ne dono tantas mercès. 



Y fent acceptació del peix que dos mariners li duyan, se tombà per 
anarsen. 

Encara no havia girat las espatllas, los pescadors alsaren un crit de 
sorpresa y esglay: tots los peixos que hi havia dins de las barcas, saltant y 
botent, tornavan à la mar salada. 

—Pare Salvador, pare Salvador,—llavors cridaren desesperats los 
pescadors,—miréu, tots los peixos nos fujen. Pobres de nosaltres! Ah! es que 
'us havem enganyat! Perdonéunos! Feu que 'ls pugam agafar novament y no 
'us mentirem com ho havem fet ara tot just donantvos un peix que no era '1 
mes gros. 

Lo frare se va tombar y digué. 

—Agaféulos. 

Los pescadors tornaren à sas barcas y 'ls peixos varen deixarse pendre 
sens esquivar las mallas y enginys ab que se 'ls perseguia. 

Lo peix mes gros, aquesta vegada, fou per lo pare Salvador.^ 



LA POTA DE PORCH. 


E/ n lo mateix poblet d' Horta hi estava una pobre dona que tenia '1 seu marit 
malalt de una forta desgana. Tant arrivà à creixer aquesta que 1' home se 
moria y la trista de sa muller no feya sino plànyersen' ab tothom que trobava, 
sens que ningú li donès lo tan desitjat remey que havia de posar fi à son 
desconhort. 

Un dia, tot passant per un camí, va trobar à Fra Salvador y pregàli que 
anès à veure al pobre malalt. Lo sant home li prometé que ho faria. 

Hi anà y li digué: 

—Que teniu? Que 'us fa mal? 

—Res; pero no tinch gana y '1 defalliment me mata:—va respondreli '1 
malalt des del llit del dolor. 

—Voleu dir—li feu lo pare—que no 'us menjaréu lo que 'us duré? 

—Cà! ja fa molt temps que res me crida la gana: lo meu desmenjament es 
mortal. 

—Voleu dir—repetí '1 frare—que si jo 'us duya una pota de porch no vos 
la menjaríau? 

—Pot ser que si!—esclamà llavors lo malalt tot animantse. 

Lo frare ixquè de la casa y se n' anà cap al convent. Tot ananthi troba un 
remat de porchs que un home Ts menava. S' hi acosta y lleva la pota à un dels 
de la ramada. Lo pastor tot ayrat crida des de lluny; mes ell ni se 1' escolta. Se 
'n torna à la casa de la desconhortada muller, cóu la pota y la du despres al 
malalt que, tantost la veu, tan menjador se torna que ni ’ls ossos n' hauria 
deixat. 

Mes lo pare Salvador no Ts hi deixa pas; los arreplega un per un, los fica 
al sarró y 's despedeix de aquella bona gent que plora d' alegria. 

Se 'n torna cap al convent. En lo portal, aixis que hi arriba, ja hi troba al 
pastor tot alterat y encés de cara haventselas ab lo prior. Lo porcaire volia que 
li paguessen lo cap de bestiar malmès per un dels frares. 

—Bon home—diguèli '1 pare Salvador tocantlo per la espatlla tantost 
arrivà.—Sosseguéuvos. Jo he sigut qui ha tallat la pota al vostre porch y ho 



he fet per guariment de un malalt que estava morint. No cridéu tant: aixó que 
tanta pena 'us dona, à la fi no es res: ja veuréu. Portàume lo porch. 

Lo pastor rondinant y de mala gana acostà la pobre bèstia que apenas 
podia aguantarse dreta. 

Lo frare tragué 'ls ossos del sarró y posantlos ab molt cuidado un sobre V 
altre en lo lloch que ’ls corresponia, va dir al porch tot donantli una patacada 
à f anca: 

—Ves, camina. 

Y '1 porch caminà, deixant admirats als que contemplavan lo miracle. 



LA BOTA DE SANT FARRIOL. 


E/n un convent hi hagué una vegada un frare que se feu cèlebre per una 
confessió. 

Veuse aqui que hi havia una partida de lladres facinerosos que tenian tan 
estemordits à tots los vehins de las terras que ells petjavan, que tothom se 
posava à tremolar no mes de sentirne parlar. Lo capità de la partida era lo mes 
dolent, lo de mes mal cor y de pitjors instins y 's nomenava Farriol. Pero ab 
tot y la mala vida que duya, de tant en tant li pasava pèl cervell V anarse à 
confesar y ho feya. Mes ay! com era tant malvat y sos pecats passavan de lo 
que pot perdonarse, lo confessor no podia absóldref. Y, ell, sabeu llavors lo 
que feya? Matava al confés. A tant arribà V esfarahiment dels frares, que quan 
sentian à dir que lo capità Farriol se volia confessar, tots s' amagavan 
excusantse de rébrel' per mes prechs que d' ell sentissen. Un dia que tots 
escondits eran, un llech va presentarse al pare prior y aixis mateix li va parlar: 

—Pare prior, voldriau que jo m' encarregués de confessar aquest home 
que à tots du V esglay? 

—Germà,—va respóndreli aquell,—no 'us diré que no; mes ja sabeu lo 
que s' hi guanya. 

—Perque ha mort à tots sos confessors m' ho dihéu? 

—Si, germà. 

-Donchs, si no es mes que per aixó, deixàume fer y, ab V ajuda de Deu, no 
crech que en mi fassa altre tant. 

—Anéu, anéu—va dirli lo Prior—mes recordause de que se 'us ha avisat. 

—Si ’m mata, pera major glòria de Deu sia,—esclamà '1 llech. 

Y, pausadament caminant, dret al confessionari va dirigirse. Ja V esperava 
lo facinerós agenollat y compungit. Lo llech va séures' y V altre comensà la 
confessió de sas culpas. 

—De que vos acuséu, pecador? 

—De tal y tal y tal pecat—responia Farriol. 

—Bah! no es pas gayre!—feya '1 llech.—^Y de que mes? 

—Y tal y tal y tal—anava dihent lo fascineròs, seguint la llista 



interminable de sos horrorosos y terribles crims. 

Quan hagué acabat, fou ell lo qui preguntà al confés. 

—Quina penitencia 'm donàu?—digué ab cara ferrenya. 

—Penitencia! Penitencia!—feu le llech,—no serà grossa jo 'us ho 
asseguro. Molt senzilla ha de ser. No mes 'us dono per penitencia que, cada 
vegada que '1 diable 'us tenti à fer un crim, vos recordéu d' aquestas solas 
paraulas: «Lo que no vullas pera tu no 'u vullas pera ningú.» Ja veyeu si es 
senzilla. 

Lo lladre se n' anà mig rihent de lo que li havia dit lo confés y tornà à son 
cau com si tal cosa. 

No passaren gayres dias sens que sa partida no tingués ocasió de practicar 
son criminal ofici. Mes veuse aquí que tot d' un plegat, quan ja estavan à punt 
de posar en obra la malifeta, li vingueren à la memòria à Farriol las paraulas 
del confés: «lo que no vullas pera tu no 'u vullas pera ningú.» Ell que llavors 
se tomba de cara als seus y 'ls diu: 

—Minyons, vos agradaria gayre que '1 mal que anem à fer vos lo fessen à 
vosaltres? 

Al sentirlo, los uns se miraren als altres com si no entenguesen lo que 
volian dir aquellas paraulas. 

—M' havéu sentit, companys, lo que 'us so dit? Lo que no vullàu per 
vosaltres no 'u vulgàu pels demés,—va repetirlos pausadament Farriol. 

Tots quedaren muts y sorpresos del cambi del seu capità. Emperò un 
moment en que aquest va deixarlos sols, reunintse en un cantó del bosch y 
desplaguts de sa mudansa, determinaren occirlo, y ho feren. 

Mort que fou varen colgarlo en un seller y damunt, perque no fos vist, hi 
posaren una bota buyda. 

Los que vivian en aquella casa no 'n savian res. Anaren à treure vi y ab 
extranyesa, haventse equivocat de bota lo baylet, vejeren que la buyda també 
rajava. Creguéren ser alló una equivocació d' ells en haver pres per buyda una 
bota plena; mes la sorpresa fou quan s' adonaren de que lo vi d' aquella bota 
era inacabable. Passà aquesta com relíquia de pares à fills rajant sempre vi 
fresch y de bon sentit, fins que al cap de cent anys, encuriosintse los amos del 
mas volgueren sapiguer la causa d' aquell miracle. Alsaren la bota y al boy 
dessota, tal com lo havian deixat quan li varen posar, trobat fou per ells lo cos 
incorrupte del capità de lladres. L' esglesia s' enterà del cas y en devinant en 
alló una obra de Deu en lo cos de aquell penident, veneraren aquest cos des d’ 
aquell punt en avant y ab lo nom de Sant Farriol lo oferiren à la adoració dels 



devots. 



SANTA MARIA DEL SOCORS. 


E xisteix encara en lo carrer de Montcada à Barcelona; una antigua casa de 
nobles hont, ja fa d' aixó molts anys, tenian una minyona de servey que 's 
deya Maria. Era, aquesta, bona noya, mes un xich lleugera en lo pensar y no 
gayre planyedora de las llàstimas y desconhorts del prohisme. 

Pèl dit carrer de Montcada sempre y quan hi havia sentencia hi passava lo 
sentenciat, que, si ho era à açots, en cada cantonada sobre sa núa esquena 
sentia la dura pala de cuyro del botxí. À vegadas lo flagell rompia 'ls teixits y 
la sanch brollava; llavors una esponja xopa de sal y vinagre curava la nafra y 
posat novament en camí lo burro hont '1 sentenciat colcava seguit del botxí y 
altres homes de la lley, no 's deturava ja mes la colla fins à una altra 
cantonada hont se repetia la cruel condempna. 

Ara be, veuse aquí donchs que un dia de sentencia, la minyona Maria 
sentint brugit al carrer va traure '1 cap per una finestra y vegè com en aquell 
moment estavan açotant à un home. 

La freda é insensible dona en lloch de condolirsen' no va tindré per la 
víctima altras paraulas que aquestas: 

—Fort: senyal que s’ ho mereix. 

Despres tornà à son travall y ja no ’s recordà mes ni del sentenciat, ui del 
que havia dit. 

Mes veuse aquí que à la nit va tindré un somni molt dolorós. Somnià que 
servia també una casa molt rica hont hi havia molt be de Deu en or y plata. 
Somnià que en aquella casa ’s trobaren de menys set coberts d' argent y que V 
acusavan del furt. Somnià que la encarcellavan y que, condepnada à ser 
passada Boria avall per lladre, eixia de la presó dalt de la somera, ab un rètol 
à la esquena que duya per escrit lo nom del delicte de que se la culpava. Y 
ella plorant volia justificarse y tothom se reya de sas paraulas y à cada pas 
que donava sa colcadura sentia eixir d' entremig del brugit de la gent de tant 
en tant alguna veu forta que deya: 

—Senyal que s' ho mereix. 

Plorant com una Madalena anava sufrint V afronta de la qual no la lliurava 



lo esser verament ignocenta. Ja havian fet quasi tot lo curs, ja de retorn anava 
à entrar à la Plassa Nova, quan tot d' un plegat la somera que la duya s' 
detura. Lo butxí li dona forta bergassada perque camini, mes la animal en 
lloch de tirar avant llavors flecta las potas del davant y s' agenolla sorprenent 
à tots los que d' aprop s’ ho miran. Al mateix temps una cridòria general se 
alsa en la plassa; tothom guayta cap al cel. Un aucell travessa V espay. Es una 
garsa; du una cullera d' argent al bech. Tothom la segueix ab la vista. Vola, 
vola s' atura à la barana de la finestra de unas golfas. Uns quants homes 
corren cap à dalt: ab ansia la gentada espera saber lo que van à fer. Un 
moment després torna à fugir per la finestra la garsa esfarahida y al darrera d' 
ella apunta lo cos d' un dels homes ab un grapat de culleras de plata à la mà. 

—Es ignocent!—crida.—Las culleras duhen la marca de la casa d' hont 
servia. 

Un crit aixordador amplena la plassa. Maria 's desperta llavors suada d' 
angunia y lo primer que li ve à la memòria son las paraulas que havia dit lo 
jorn avans al pasar lo sentenciat.^ 

Desde llavors mudà completament de pensar y de sentir, y viure tan 
virtuós va esser lo seu que, arribat lo terme de sa existència, santificada fou 
per la Iglesia ab lo nom de Santa Maria de Cervelló y pel poble ab lo de Santa 
Maria del Socòrs. 



TRES TRADICIONS DEL BEATO ORIOLA 


I 

LOS DINERS 


H avent un dia lo pare Oriol de fer un viatge per mar y no tenint diners per 
pagar al patró de la nau, li preguntà si volia durlo per amor à Deu tota vegada 
que era pobre. La patró li va respondre que s' hi avenia y embarcat que fòu, 
issaren velas y mar endins la nau tallà las onas saladas. 

Ja feya algunas horas que havian deixat la terra quan de sopte se aixecà 
un xaloch espantós que trontollant lo barco lo feya somoure y balandrejar 
com una escorfolla de nou damunt la carena de las onas, ja atansantla à las 
estrellas, ja engolintla al fòns de 1' abim salabròs. Oriol feu oració y 
esbargintse la tempestat, tornà à lluhir lo sol; péro lo patró per salvar vida y 
baixell, tot lo carregament que duya hagué de llansarlo al aigua perdent tot lo 
guany que esperava obtindré y una bona part de guanys passats. Aixís es que 
condolit y plorós s' atansà al virtuós capellà y li digué: 

—Pare, ja havem arribat à port y sortit per tant de perill, qui salva la vida 
ho salva tot, diu la gent; pero qui pert cabals pert part de la vida. Jo voldria 
que, per caritat, aixís com jo vos duya sens pagar creyentvos pobre, ara que jo 
he sofert eix malastruch viatge vos me donesseu quelcom, donchs ja ho 
veyeu, ab barca y sens diners arribo à terra. 

—Be,—va respóndreli Oriol—voleu lo preu del passatge. 

—Si me '1 podiau donar, prou vos ne fora agrahit. 

—Porteu un rave—digué '1 beato. 

L’ hi portaren. 

Oriol lo prengué y ab un ganivet comensà à ferne talls rodons y del gruix 



de una pesseta, fins que n' hi va haver prou pera pagar lo que se li reclamava. 
Los talls queyan damunt de un plat: lo patró se '1 guaytava recelós y estranyat. 
Oriol sens fer cas de la admiració del mariner, agafa lo plat y li allargà 
dihentli: 

—Contéu si es aixó lo que val lo passatge. 

Lo mariner fixà ’ls ulls en lo plat y mut restà de sorpresa al veure que 
aquells talls de rave s' havian convertit en pessetas de bona lley. 


II 

LO CAVALLER 


Lo beato Oriol tenia '1 do de llegir lo pensament del altres. 

Un dia anant poch à poch pel carrer va veure venir un cavaller embossat 
rumbejant ayrosament sa bermella capa. 

L' home virtuós deturà al cavaller y ab baixa veu li va dir: 

—Cavaller, bon cavaller, no hi anéu allà hont pensàu anar aquest vespre. 

Lo cavaller se '1 guaytà estemordit y sorprès de veures' endevinat y 
descobert en sos pensaments mes intims; pero dòcil al concell, obehí la veu 
del sant home que li acabava de enrahonar. 

Aquella nit hi hagué una mort en la mateixa casa hont tenia resolt anarhí '1 
cavaller. 


III 

LOS TRES FRARES 


Passavan pel' davant del portal major de la iglesia del Pi, d' hont era 
beneficiat lo beato Oriol, tres frares en conversa molt sostinguda y animada. 



En aquell moment lo beato sortia del temple: s' adonà d' ells y eixintlos al 
encontre, los detura y sens dirlos res, no fa altra cosa que posarlos davant dels 
ulls tres dits estesos de sa ma dreta. 

Los frares quedaren maravellats de veure com aquell home endevinava sa 
conversa y resolia una cosa que à ells tan capficats los duya. 

La conversa dels tres frares se referia à las personas de la Santíssima 
Trinitat. 



LA CINTA SANTA. 


Aixó va passar en la nit del 25 de Mars del any 1179 en la catedral de 
Tortosa. 


Antiguament hi havia per costum en la dita ciutat cantar las matinas à 
mitja nit. Veuse aquí ara donchs que, segons contan, un canonje en una fresca 
nit de primavera se despertà al só de las campanas de la iglesia major. De 
moment se va creure que eran matinas aquell toch y si be li paregué que no 
podia ser que se n' hagués oblidat, va atribuhir sa distracció à haver dormit 
mes enllà de la hora acostumada. Mes tot vestintse, tornanthi à pensar se 
convencé de que no era dia de matinas y estranyant los repicaments eixí desa 
casa, dirigintse à correcuyta envers la Catedral. Al arribarhi trobà las portas 
obertas de bat à bat y, cosa mes estranya encara, lo dins del temple tot 
resplendia com si hi hagués lluminària en tots los altars. Lo canonje entrà y 's 
dirigí cap à la pica de V aigua beneyta. Al costat de la pica hi havia una dama 
d' una bellor estrema acompanyada de dos cavallers enmantellats. La dama al 
véurel arribar prengué aiga beneyta y ab lo dit pols va fer una creu sobre la 
pica de marbre, la dama aprés se dirigí cap al altar major, fent senya al 
canonge de que la seguís. Aquest obehí. Quan la dama, sos acompanyants y 
lo sacerdot foren al altar, que resplandia com una glòria, llavors aquella se 
tragué una cinta que li voltava lo cos y donantla al canonge que, pres de santa 
admiració, flectà Ts genolls, aixís li va parlar: 

—Eixa cinta V han teixida las me vas mans. Te la dono perque la veneréu; 
perque sia llas d' unió entre '1 cel y la terra; perque tú la mostres al poble y 
anunciis per tot lo miracle que s' està obrant en eix moment, donchs jo só la 
Verge. 

Y al mateix temps caigué lo mantell de la dama y los dels dos cavallers y 
'1 canonge embadalit contemplà al seu davant, en mig de raigs llums de 
brillantor suprema, à la Verge y à San Pau y San Pere, que ab lo mig riure als 



llabis se '1 guaytavan. 

Lo canonge al cap d' un rato, refentse de la seva sorpresa alsà ’ls ulls y 
murmurà: 

—Senyora /,quí 'm creurà? 

—Ves, predica lo qu' has vist—li respongué la Verge—lo monjo qu' en lo 
chor s' està atmirat com tú, darà fé de lo que aquí passa. 

Pararen de sonar las campanas que fins llavors à festa repicavan, y 
desaparegué la Verge y 'ls Sants Apòstols al mateix temps que la viva 
resplandor que 'ls havia rodejat fins en aquell punt. 

Ixquè lo canonge afal-lerat y anà à contarho al Bisbe; mes ja va trobarlo 
pel camí acompanyat de molta gent que com à ell mateix havia estranyat tan 
bell repich de campanas. Arribaren à la Seu quals portas encara eran obertas y 
dins del chor hi trobaren à un monjo que maravellat va contarlos lo que havia 
vist. 

Lo senyor Bisbe y altres ciutadans admiraren la cinta sens que poguessen 
dir de que era feta, donchs ni era d' or, ni de plata, ni de seda, ni de estam, ni 
de fil, ni de cotò y no obstant semblava que de tot això participés. Lo seu 
color tampoch era ben definit, puig qu' encara que pareixia rogenca, tota lley 
de colors en ella 's descobrian. 

Dugueren la nova à Madrit y la reyna va manifestar desitjós de tindré la 
meytat de la cinta que tan maravellosament la Verge havia davallat à la terra. 
Ab 1' objecte de satisfer lo desig de la reyna uns quants cavallers eixits de la 
cort arribaren à Tortosa y al palau del Bisbe 's dirigiren pera durli la nova y '1 
motiu de sa vinguda. 

Lo Bisbe volgué complaure à la reyna y mig partí la cinta y una de las 
meytats la posà en mans del mes vell del missatgers de la cort. 

Mentres tant la reyna feya disposar una capella en son palau per la divina 
joya qu' esperava rebre de un moment à V altre. 

Los cavallers per sa part aixís que tingueren la cinta se posaren en camí 
cap à Madrit acompanyats del senyor Bisbe y molts tortosins que 'ls volian 
honrar no deixantlos fins à haver passat lo pont del Ebro. Mes veuse aquí que 
tantost hi foren, lo cavall del palauher que duya la santa cinta, parantse en 
sech no volgué avansar per mes esforsos que son amo y acompanyants feren 
per lograrho. Probaren de ferlo recular y en això dòcilment cregué la ma del 
primer que va manarli; mes ferli tirar avant y passar lo pont, això si que ningú 
va poder alcansar que ho fes. Llavors lo qui duya la penyora, va allargaria à 
un dels altres cavallers; pero '1 cavall d' aquest imità en tot y per tot al del 



primer. Admirat tothom de semblant miracle fou demanat al senyor Bisbe 
que no traguessen la cinta de Tortosa, ja que manifesta 's feya la voluntat de 
la Verge en aquest sentit y ’1 Bisbe accedinthi tornà à la Catedral la sagrada 
joya. Los missatjers retornaren à la Cort é innovaren à la reyna lo cas, la qual, 
si be ab greu va respondrerloshi: 

—Mal me sab que de aytal penyora no puga jo reservarne la meytat en la 
capella que d' exprés en mon palau havia fet obrar; mes ja que la voluntat 
divina tan clarament demostra sa intenció, respectemla. Sols si, espero 
mereixe de la Verge que si may per may, en algun cas de ma vida la meva 
devoció 'm cridés à demanaria, no 'm negarà lo consol de tíndrela aprop meu 
encar que no sia si no per un instant. 

Y la Verge li concedí tal mercè. Y desde llavors cada cop que las reynas 
d' Espanya voreras se troban de donar à llum un primpcep, la cinta es enviada 
à buscar à Tortosa y lo cura ^ de la Seu en persona le porta à Madrit, al 
palau; y un pich allí, es posada en la capella fins y à tant que la reina ha 
deslliurat. Y sol esdevenir casi sempre, que lo dit cura quan se 'n torna à 
Tortosa hi revè ab la dignitat de canonge que la reyna li otorgà graciosament. 

Sobre eixa tradició hi ha escrits un poema llatí «De sacro cíngulo» fet per 
Joseph Beltran y Rius, publicat à Barcelona V any 1735, y una llegenda en 
vers castellà titolada: «El cíngulo de Maria » escrita per D Eduart d' Arévalo y 
Lledó. 



LO MAL CASSADOR. 


u n cassador que anava pèls encontorns de Ripoll, s' ensopegà à passar pel 
devant de la porta d' una hermita, hont en aquell moment hi estava lo hermità 
dihent missa. 

Lo cassador se descobrí, s' agenollà y, deixant los gossos fora, va posarse 
à ohir la missa ab tota devoció. 

Mes lo diable volgué tentarlo y ho logrà, fentlo fins caure en pecat. 

En lo mateix instant en que V hermità alsava la sagrada hòstia, passà pel 
bell devant del home agenollat una llebra de las mes grossas: tots los gossos 
se posaren à, glapir y '1 cassador sens poderse contindré oblidantse de tot, va 
aixecarse y com un desesperat arrencà à corre darrera de la llebra que seguida 
dels gossos cap al bosch se dirigia. 

Aquell estrèpit escandalisà al hermità y als altres fiels que devotament 
feyan V adoració, y Deu en càstich va condempnar à n' aquell home, à corre 
sempre, sempre fins à la fi del mon al darrera de la fantàstica llebra, que no s' 
atura per menjar, ni per beure, ni per dormir. 

En los pobles del voltant de Ripoll y de mes enllà, asseguran haver sentit 
la fressa del mal cassador (tal 1' anomenan) moltas vegadas, en quant tocan 
las dotze de la nit de cert dia del any; y molts ne trobaréu que, per lliurarse de 
la por que sembra à son pas, barrotan la porta y apilotats en torn de la llar 
resan mentres dura la ramor de sos passos y los udols dels gossos que V 
acompanyan. 



SAN VICENS FERRER. 


S ant Vicens Ferrer era un religiós à qui tothom admirava per sas virtuts y 
per los sabis concells qu' eixian de sos llabis. En la nostra historia es prou 
conegut per la part que va pendre en lo famós Parlament de Casp. En la 
tradició no 'u es menys, donchs molts son los fets que d' ell se contan ó que se 
li atribueixen. 

Lo poble va convertirlo en son ídol y per tot allà hont anava, sempre 
seguit se '1 veya de un nombrós aplech de gent que sols per besarli las robas 
eixia à son encontre. Sovint, sovint obrava miracles que no feyan sino 
aumentar la fe y amor qu' envers ell tothom sentia. Quan fou una vegada aquí 
à Barcelona arribà à tant lo entussiasme per sa persona, que lo Bisbe va 
véures' obligat per traure V asvalot dels carrers y las veus exageradas de obras 
que se li atribuhian, va veures obligat repetesch à privarli de fer cap miracle 
en públich. 

Donada V ordre, calia obehirla y Sant Vicens ja no fora sant sino hagués 
cregut. 

Mes veuse aqui, que un dia que passava ell, per una travessia del carrer de 
Montcada (travessia hont hi ha una volta qu' encara du '1 nom del Sant) en 
ocasió en que uns mestres de casas travallavan dalt d' una bastida, sentí un 
gran crit de: «Valgam Sant Vicens!» 

Aquest va aixecà '1 cap y vegè un home que queya aplomat com una 
pedra. Llavors no podent fer miracles se contentà ab extendre la ma tot 
dihentli: 

—Atúrat. 

Y tot desseguida 's dirigí cap al palau del Bisbe per demanarli permís à fi 
de poder salvar la vida d' aquell pobre travallador. 

Mes lo Bisbe que ja estava enterat del fet per altres personas que havian 
corregut mes que lo sant frare, en quant lo va veure arribar li va dir: 

—Se à que vens y fora inútil que ’t negués lo permís, tota vegada que '1 
miracle ja està obrat. Ves. 

Fra Vicens tornà al indret hont havia sentit invocar lo seu nom y feu 



devallar al desgraciat travallador, que obehint son manament s' havia quedat 
enlayre esperant lo retorn del gloriós fill de València. 



MALCUS.® 


M alcús es aquell juhéu que donà una bofetada à Nostre Senyor. Com lo 
crim no te nom, de tan gros qu' es, Deu va condemnarlo à una pena exemplar, 
de la que fa mil vuytcens y tants anys està lo juhéu esperant la fi. 

Malcús està condemnat à viure en lo fons de un pou sech, lluny de la vida 
y de la claror: allí dona voltas y voltas sense parar may y à cada tom se véu 
obligat à bofetejar la freda y humida paret del pou, exhalant un ay de dolor 
pel mal que 'n reb à la ma, que li sagna. 

Si algun viador passa per allí aprop, y sentint sos planys guayta dins del 
pou; lo primer que sent es sa veu cavernosa y aspra que seguidament rondina: 

—Quan s' acabarà? 

Si Malcus coneix ó veu que algú V escolta tot seguit li pregunta: 

—Encara deslliuran las donas? 

Y si '1 viador llavors li respont: 

—Sí. 

Un dolorós y horrible gemech somóu lo buyt del pou, que tornan à omplir 
la ramor dels passos, los cops de las bofetadas y los crits d' angunia del 
condempnat. 

Perque havéu de saber que lo seu martiri, com ja 'us so dit, no terminarà 
fins que '1 mon acabi y d' aquest no n' arribarà V acabament com las donas no 
hajan estat per endavant set anys sense deslliurar. 



LA MAGESTAT DE CALDAS. 


L/ a Magestat de Caldas es un Sant Crist bizantí.^ 1 Està clavat en una creu 
negre y plana, es de proporcions majors que las naturals y vesteix una túnica 
de colors virolats: es moreno y du una gran corona. Fins fa mitja feredat lo 
miràrsef donchs, à las faccions molt poch agradables, cal afegirhi uns ulls 
sortits y esparverats que 's destacan mes y mes sobre lo fondo negre de la 
aspra cabellera que volta sa cara y las serpents y drachs que campejan en sos 
vestits. 

Lo poble ’n conta la següent tradició. 

Una vegada eran uns gitanos que seguian mon y trobaren aquella imatge 
en un lloch desert. Congregats tots los de la colla, després de reflexionar lo 
que 'n farian, determinaren endursef à fi de que 'ls servís de passera sempre y 
quan trobessen algun riu en son camí. 

Y ho feren aixís. Y quan arribavan à un poble lo deixavan en dipòsit à la 
iglesia mentres s' hi estavan, y '1 dia de la martxa lo recullian novament pera 
ferne '1 us à que '1 duyan destinat. 

Veuse aqui que un dia, aquests gitanos de poble en poble, de poble en 
poble anaren à parar à Caldas de Montbuy y tal com venian fent de bon 
principi à la iglesia dugueren la imatge. Mes arribat lo jorn d’ anarsen la colla, 
per mes que feren los gitanos, la magestat no volgué móures' del lloch hont V 
havian posada, y aquells veyent inútils los seus esforsos, si be ab greu, 
resolgueren deixaria allà, hont era, qu' es allí mateix hont encara avuy los 
faels calderins V adoran ab tota devoció. 



SANT JORDI. 


M oltas centurias enrera hi havia al mon un drach que per tot allà hont 
anava duya la mort y 1' esglay. Volava, nadava y caminava: ço es, en tots tres 
elements podia viure. 

Malaventurat del indret hont ell feya parada: los seus moradors ja 's 
podian contar en greu perill, com no fugissen amatents deixant las llars y las 
cullitas. 

Tenia cap com de brau, ab unas orellas tiessas y puntxagudas; la espinada 
se li estenia nuosa per dessota la escata formant cantell fins à la punta de sa 
llarga cua de serpent. Sis potas de llargandaix ab çeradas unglas y uns ulls 
com brassas rohents, acabavan de donarli un conjunt mes espahordidor, si es 
que no li donessen ja dos inmensas alas de ratapinyada que à cada cop que 
aletejant las feya anar, si s' esqueya à ser en lo bosch, en sech esmicolats 
deixavan los brots mes dobles dels rústechs coscolls y bruchs; y si per flor d' 
algun estany volant feya camí, enlayravan una gran espessor de aigua que 
queya al lluny com furienta pluja. 

Un jom, veuse aquí, que en unas molt aspres terras de Catalunya la 
vejeren arribar volant, y ab esglay de la gent que s' ho contemplava, fent un 
bufech com un tró y llansant foch pels nassos se deixà caure en una vall hont 
una antiga ciutat hi havia. 

De los d' aquellas terras, los uns pagessos esfarahits fugiren cap altres 
indrets, y los poruchs redòs buscaren darrera los muradals de la ciutat vehina. 

Mes com per la fam prompte hagueren de eixime alguns, aviat la gola de 
la fera tingué ocasió de mostrarse ab tot lo seu horror, y los camps sembrats 
d' ossos y amarats de sanch, vistos foren ab pahor pèls que à dins quedavan 
esperant lo retom dels que sortit havian. 

Llavors molts braus cavallers ben armats eixiren resolts à occir la fera; 
mes encara que tots donaren probas de fermesa y pit, ni un sol pogué escapar 
à la terrible pitrada de tan ferèstech animal, que des d' aquell jorn amo restà 
del tot de aquells voltants. 

Ja podéu pensar lo temor que aixó causà als que devian lo viure à la 



alsaria dels murs que 'ls redossavan. Tal fou aquell, que determenaren no 
eixir, encara que de fam haguessen de morirse tots plegats. Pero ni eixa 
determinació havia de salvarlos, perque tantost la fera observà que 'ls 
ciutadans no exian, llavors ab grants bramuls y cops d' ala se acostà à las 
murallas, fent acció de volerlas saltar. Esporoguit lo poble acudí al palau del 
rey clamant concell y ajuda, y allí tots congregats après de haverho ab tota 
calma deslliberat, resolgueren donar à la fera una persona cada dia, 
sortejantla entre totas las que en la ciutat se trobavan inclohenthi fins las de la 
familia del mateix rey. Aixís varen creure assosegar la ira d' aquell açot que 
tan cortristats los duya. jBell temps era aquell en que los homens sacrificavan 
sas propias vidas per allargar las dels seus consemblants! 

Lo rey tenia una filla jove y bonica com una primavera, ab la qual mòlts 
cavallers y prínceps havian pretès mullerarse. Son pare V aymava mes que à 
sí mateix. Era V ídol del poble per sas virtuts. Lo consol dels afligits; lo 
conhort dels necessitats. Donchs be, à n' aquesta donzella un dia li va caure 
en sort lo tenir de esser devorada pèl terrible drach. Lo desesper del rey, la 
greu dels cavallers, la tristor del poble no son per ditas. Molts foren los que s' 
oferiren per ocupar lo seu lloch, altres resolts à jugar sa vida per ella volian 
eixir novament al encontre de la fera per probar de donarli mort, emperò la 
donzella no acceptà sas ofertas y resignada y confiant ja no mes que en Deu, 
va esperar lo dia del sacrifici que era V endemà. 

A punta d' auba eixí del palau tota vestideta de blanch y ab los cabells 
estesos, com si fos un àngel, y '1 rey y prínceps y cavallers fins al portal de la 
ciutat f acompanyaren. Allí va agenollarse, rebè la benedicció de son pare, 
prengué comiat de son poble que ab las llàgrimas als ulls tots ells li donaren, 
y sola, soleta y trista, com una flor de passionera, s' allunyà caminant, 
caminant sempre vall en dins envers lo cau del drach. 

Ja atravessava un corriol borejat d’ herba florida; ja feya via per un erm 
assedegat; ja d' un marjal passava casi fregant las verdencas y ufanosas euras, 
ó ja dins del bosch V ombrejavan vellas aulinas y à sos sentits duyan plaher 
los perfums suàus de las frescas violetas que obran las fibras del cor à las mes 
dolsas y tendres ilusions. 

Veuse aquí que mentres per un d' eixos bells indrets passava, 1' ixqué al 
davant un ayròs jove, armat de cap à peus y colcant un lleuger poltro blanch 
com una neu. 

La donzella quedà sorpresa de véuresef tan aprop sens haverlo sentit 
vindré: 



—Cavaller, bon cavaller,—li va dir—que tan de rafiat anéu per eixos 
camins, /ja sabeu que per aquí n' hi hà una fera que 's menja à tothom que ix 
à son pas? 

—Si, donzella,—respongué ’1 cavaller—ho sé y per aixó vinch en ajuda 
vostra, donchs sou massa jove y virtuosa pera morir entre las urpas de tan 
temible animal. 

En va la donzella pregà al cavaller que la deixés morir no esposant per 
ella inútilment sa vida; res ne pogué traure: lo cavaller se li posà al costat 
gayament y ab ayre resolt. Era jove, bell y ros: fins, se pot dir que tenia la 
cara d' àngel, tal era la espressiò de sos ulls blaus y la blancor de sa fina pell, 
que deixava transparentar lo teixit de las blavencas venas. 

La donzella se '1 guaytava embadalida y confiada. 

—Sou d’ eixas terras?—li va preguntar un cop. 

—Perque voleu saberho? 

—Per juntar vostre nom al dels pros catalans que tinch en mon recort. 

—Donchs no 'n so, donzella. 

—Ay, me dol!—feu la verge—/,Y cóm vos dihéu? 

—Si grat vos es saberho, lo meu nom es Jordi. 

—Jordi! Jordi!—repetí la donzella pensativa. 

En aquell punt un esbufech del drach, estemordí à la filla del rey, que 
tremolant, vegé al galant jove embestir à brida batuda à la fera que envers ell 
caminava ab las alas extesas. 

Lo cavaller no s' espantà per aixó y en un moment fou damunt del 
escamat y nervut cos de la enujada fera. 

La lluyta fou terrible, desesperada, mes bramulant, trayent foch pels 
nassos, escumejant de boca tingué à la fi de donarse '1 drach, havent rebut una 
forta llansada en un de sos costats boy sota arran de la ala esquerra. 

Mentres havia durat la lluyta la donzella havia estat pregant à Deu de 
genolls en terra. 

Allí anà à trobaria lo cavaller: 

—Princesa—va dirli—donàume la cinta que vostre cos cenyeix. 

Ella li donà. 

Lo cavaller fermà pèl coll ab aquell dèbil lligam al drach, y fentlo seguir 
fins à la vora de la donzella y donant à eixa lo cap de la cinta, aixís mateix li 
va parlar: 

—Prenéu eix lligam y tomàu als brassos de vostre pare; lo drach 'us 
seguirà manso y quiet. Y quan à la vila siàu, podréu dir à la gent que hi viu 



que, lliures d' avuy en avant quedan de tan cruel açot, per voluntat del 
Senyor. 

Y dit aixó desaparegué lo gay jovencel, deixant la filla del rey sorpresa d' 
esglay y en companyia del horrible monstre. 

Emperò obehint la voluntat del misteriós cavaller, estirant lo cap de lo 
cinta feu seguir à la fera y ab ella entrà en la ciutat, que al veure tal portent 
per miracle lo prengué alsant gran avalot per carrers y plassas. Lo rey al 
tindren' nova, ixquè fora de sí, al encontre de sa filla y per boca d' eixa va 
saber qui havia estat y com se deya lo misteriós cavaller, que des d' aquell 
moment fou tingut per lo verdader Sant Jordi davallat del cel à fi de obrar tan 
gros miracle y que tots los d' aquellas terras prengueren per patró. 

Grants festas varen celebrarse ab motiu de tan notable gesta que tornà la 
pau y la alegria als camps y montanyas, y prou retaules y draps se pintaren en 
conmemoraciò de la hisanya per no duptar d' ella. 

Encara avuy en la Audiència de Barcelona 's treu y s' ensenya lo dia de 
Sant Jordi un preciós tapís que representa lo fet capdalt de la present tradició. 



LO NIU DE VESPAS. 


u n dia Jesus seguit de San Pere eixí d' una ciutat à la qual lo Etern Pare 
anava à destruir en càstich de sos pecats. Jesus caminava tranquil, Sant Pere 
lo seguia ab lo cap baix y reflexiu. 

Jesus se n' adonà. 

—Pere—li digué—que tens? 

—Res—feu 1' apòstol. 

—Tu estàs capficat? 

—Si, mestre. 

—Perque? 

—Estava pensant en la vila que deixem y en lo càstich que se li espera y 
'm deya à mi mateix: «Deu es misericordiós y just: essent aixis ^perque 
destruheix també las casas que no poden haver pecat?» 

Jesus no respongué y abdòs anaren caminant, caminant fins que al passar 
per un marge hont hi havia unas atzevaras, Jesus signà ab la mà à Sant Pere 
un niu de vespas, dihentli al mateix temps: 

—Pere, agafa eix vesper y ficatef à la pitrera. 

Sant Pere quedà com qui veu visions; mes com lo Mestre li deya obehí. 

No havian donat encara quatre passos, quan lo Sant pescador sense 
atendre à res mes que al dolor de las fibladas de las vespas, com un foll agafa 
lo vesper, lo rebat à terra y à cops de peu tot V esmicola. 

Jesus ab la front serena y la paraula clara, llavors se tombà y digué à son 
deixeple: 

—^Quina culpa hi te '1 niu, Pere, si las vespas te han picat? 

Lo apostol no respongué paraula; mes en aquells mots vegè clarament la 
resposta à la seva pregunta. 



LO SANT CRIST DE LEPANT. 


L/o dia 7 d' Octubre de 1571, tingué lloch en lo golf de Lepant aquell 
famòs combat qu' havia de deixar per sempre mes senyora y triomfant de la 
mitja lluna à la creu senyal de redempció. 

D' aqueix combat en lo qual tants catalans feren il·lustres los noms seus, 
donchs en ell à mes de D. Lluis de Requessens segon capdill de la armada, 
que encativà los dos fills del xefe turch; de 'n Cardona, y de 'n Pere Roig que 
acabà de subjectar à la capitana moresca, segons diuhen las historias, hi va 
figurar també un tal Camisò, qui per sa pròpia mà va donar mort al famos Ali, 
generalíssim de la esquadra enemiga de la creu. 

D' aqueix combat, hont anaren à la barreja doscentas setanta una naus 
cristianas ab altras tantas ó mes moras, pren peu una tradició catalana, la 
tradició del Sant Crist de Lepant. 

Diu aquesta que la galera capitana que montava En Joan d' Àustria, duya 
à la prova un Sant Crist al qual tenia molta devoció lo príncep espanyol. 

Al comensar lo combat, tement lo d' Àustria que la imatge ne patís, manà 
tràurela y que la posessen en un lloch segur. Llavors uns quants mariners la 
baixaren à la bodega y alli arrambada à un costat la varen deixar. 

Comensà la lluyta que no fou gens curta ni poch sagnanta (donchs 
solament lo turch hi perdé setanta galeras y quinze mil homes) y ningú ab lo 
estrèpit d' ella va recordarse mes de la imatge. 

Emperò finit lo combat un mariner que en lo Sant Crist tenia molta 
devoció, correguè cap à la bodega pera donarli gracias per haverlo lliurat de 
perill: no poch sorprès va quedarse al veure lo cos del Sant Crist tot estirat y 
mig ajagut cap à un cantó, posició que avans may 1' havia tinguda. Correguè à 
contarho à un altre mariner company seu que també se n' estranyà moltíssim 
y abdòs portaren la nova als demés. Tothom davallà à la bodega: tothom se 
convencé de que aquells deyan la veritat. En aixó Don Joan disposà que 
tornessen lo Sant Crist à la proa y uns quants homes agafaren la imatge per 
complir aquell manament; pero tantost V hagueren desarrambada, invadí lo 
lloch hont eran un raig d' aiga que hauria bastat per fer anar à fons la nau, si 





no 1' haguessen tapat desseguida. Al mateix temps als peus de la creu trobaren 
una bala de canò. No hi havia dupte: alló era un miracle. Lo casco del baixell 
havia sigut foradat per una bala y lo Sant Crist ajeyentse fins y à tant que ab 
lo seu cos logrà tapar lo forat, va salvar à la capitana, de un segur naufragi. 

Si devoció hi havia avans per la imatge, mes ne hi hagué despres, y 
encara avuy dura. Es lo mateix San Crist que 's guarda darrera lo presbiteri de 
la Catedral de Barcelona, junt ab altres recalts de aquell gloriosíssim combat. 
Com també se 'n guardavan en altres temples y monastirs y, entre aquests, en 
lo de Montserrat, hont fins al present sigle hi hagué la famosa llàntia ó fanal 
de la capitana turca, à la qual lo poble ha dedicat un de sos mes bonichs cants 
populars; aquell que diu: 



Fins setanta y quatre llàntias 
creman davant del altar 
totas son de plata fina 
menos una que n' hi ha, 
n' es la llàntia del REY MORO 
que may V han vista cremar. 



LO RAIG DE SOL. 


F eya un sol! era un dia de primavera. 

La Verge s' estava en sa cambra cusint y apropet d' ella l'infant Jesus, en 
companyia de altres noyets del vehinat, jugava à cavallets. 

Veuse à qui que, jcosas de criaturas!, los altres no volgueren donar à 
Jesus la cadireta que feyan servir de cavall y aqueix tot trist y mig plorós s' 
arrimà à la seva mare, guaytant de rehull als seus companyons que seguian 
divertintse sense cuidarse de ell. 

La Verge se 'n adonà y plena d' amor y fe y per consolarlo: 

—Vina, fill meu,—li va dir,—ja veuràs quin un de mes bonich que te 'n 
donaré jo; no ’t mancarà cavallet. 

Y, tot dihent aixó, V agafa per sota las aixellas, lo alsa y '1 posa à cavall de 
un raig de sol que per la finestra entrava. 

Jesus va sostindres' sobre '1 raig. 

Los altres noys deixantse de jugar, quedaren encantats de lo que veyan. 


LA ESTRELLAS DE LA VERGE. 


D e Tortosa al coll de 1' Alba hi ha duas horas de pujada fatigosa en sa 
major part, pero també de delitós esbarjo en quan se hi arriba, puig des de lo 
coll se descobreix un paisatge bellísim. Las hortas que s' estenen pels costats 
del Ebro, lo riu en tota sa amplada descapdellant sas onas cristallinas que s' 
esllavissan fins à Amposta per confondres' ab las aiguas del mar; vilas, 
pobles, vessanas, camps, afraus y montanyas, tot aixó 's veu clarament sota Ts 
peus del que des de tant enlayrat indret s' ho contempla. 

A mitjant camí del coll ó sia à una hora de Tortosa s' hi troba una hermita, 
hont hi viu una familia per la conservació y apariament del sant lloch. 

Los diumenges s' hi acostuma à dir missa que sol ajudar 1' hermita (tal es 
lo nom que lo poble dona al cap d' aquella familia) y quan alguna colla de 
romeus hi acut, en la hermita troba aculliment y bon servey en tot quant 
necessita. 

La imatge que s' hi venera fou trobada allí mateix per unas donas. La 
tradició ho conta aixis: 

Unas donas que anavan al coll de f Alba vegeren tot plegat à la vora del 
camí una serpent inmóu y dreta tal com si fos de pedra. Espantadas las pobres 
pagesas li tiraren rochs pera feria fugir, mes com no la sapiguessen tocar y en 
ellas la por anés creixent, se posaren à corre cap à Tortosa ahont trobant los 
seus marits los hi contaren lo que acabava de passarloshi. Los homes llavors 
prenent estacas y bastons en busca del rèptil eixiren acompanyats de sas 
mullers que los hi ensenyaren Y indret hont havian vist à la serp, la que, ab 
gran sorpresa de tots, encar romania allí mateix y en la mateixa postura. Mes 
com los homes no son tant espantadissos com las donas, se tiraren damunt de 
la bèstia y à garrotadas lograren deixaria morta. 

Ja se n' anavan altre cop dret à la ciutat quan de sopte un d' ells adonantse 
de una cosa que 1' encuriosí cridà als demés y tots deturaren los seus passos 
reculant y reunintse ab lo qui Ts havia detingut. Lo motiu de la sorpresa de 
aquell, havia estat lo haver descubert allí é pochs passos una esboçinada 
imatge de la Verge. Reculliren los trossos y los dugueren à la Catedral, hont 



se guardaren en depósit fins y à tant que fou acabada una capelleta que en lo 
mateix indret hont la serp aparegué, la devoció dels tortosins va edificar pera 
la sagrada imatge. 

Mes veuse aquí que en la nit de aquell mateix dia en que 'ls tortosins 
reculliren la imatge, las estrellas del cel s' adonaren de que 'ls homes havian 
trepitjat lo lloch hont hi havia hagut la Verge y tanta tristor aixó 'ls causà, tant 
se 'n condoliren que, desprenentse del cel, com llàgrimas de plata caigueren 
en espessa pluja en aquell mateix indret hont las pagesas havian vist la 
serpent. Mes al caure, totas pedrificadas quedaren allí en espessa munió, de 
manera que avuy encara, y aixó qu' han transcorregut algunas centurias des 
de llavors ensà, se n' hi troban en abundo. Las guardan com à reliquias molts 
dels que ’s veuhen obligats à deixar la terra tortosina, ja sia per anarsen à 
America, ja per motiu de casament ó ja per altres cassos de la vida. 



LOS DOS AUCELLS 


Q uan Nostre Senor era petitet era hermòs com un pom de flors, tant que 
totas las mares envejavan à Maria la sort que li havia escaygut al tenir un fill 
tan sobiranament bell. 

Jesus anava creixent de cos y al ensemps en gracia é inteligencia que, ab 
tot y sos curts anys, passava dels limits, à que sol reduhirlos la naturalesa 
humana. Aixó augmentà la estima que vers ell tothom sentia y 's feu en tot lo 
poble general lo crit de admiració que '1 tendre noyet ab tanta justicia s' anava 
guanyant. 

Lo diable ne tingué esment y volgué tirar à terra aquest renom, valentse 
de sas malas arts qu’ ell cregué de bon éxit jugantlas contra un infantó de 
pochs anys y desprevingut. 

Aixis fou com un dia esperant un moment en que sol, solet lo bon Jesus 
jugava en lo llindar de la porta, s' hi va atansar baix la figura de un altre noy 
pero moreno y casi negre y molt lleig, y aixis li parlà: 

—M' han dit que tu sabs molt y que tot ho pots; mes jo 'u dupto y mes te 
diré no 'u crech; y sino ^à que no fas tu un aucell tan bonich com un que 'n 
faré jo? Perque jo se fer aucells y tot si vull? 

Jesus mig rigué y va respondre: 

—Faré un aucell. 

Y agafant un encenall prim y ensatinat de sota lo banch del seu pare, se '1 
posà en lo palmell de sa blanca maneta. Apres, acostanthi sos llabis de rosa, 
va bufar suaument tot murmurant: 

—Vola. 

Y sortí de sa mà piulant y batent sas alas puntxegudas la pintada y 
llustrosa oreneta. 

Lo diable no ’s desconcertà al véureho, ans al revés ab ergull y 
presumpció: 

—Be—va dir—ara ’m toca à mi. 

Y despres de mil esforsos y provaturas, va acostarse à Jesus y li mostrà 
tot satisfet de sa obra la asquerosa ratapinyada que ni tant sols volar pogué 



donchs la llum del dia li cegava la vista. 

Jesus havia creat lo símbol de la vida ab 1' aucell de la primavera. 
Lo diable lo signe de la mort ab 1' aucell de la nit. 



DOS TRADICIONS DE SANTA EULARIA. 


i. 

L' ÀNGEL. 


S anta Eularia, filla de las Corts de Sarrià,^* morí verge y martre de la fe 
cristiana. 

Las seuas despullas quedaren molts anys perdudas als bons desitjós dels 
faels que li duyan vocació fins que lo bisbe Frondoino, sabent que havian 
sigut amagadas à Santa Maria del Mar, feu que las busquessen y buscà ell 
mateix per tots los recons del temple. Pero tot fou travall perdut: aixó era V 
any 878. Llavors disposà lo sant bisbe que tothom de Barcelona y sos 
voltants dejunes tres jorns y anès à Santa Maria à fer resos y pregar al Senyor 
perque ’ls iluminès y ajudàs à descobre lo indret hont lo sant cos estava 
soterrat. Tal com va ser manat, complert fou pel devot poble barceloní. En lo 
darrer dia se feu una professo per dins del temple y acabada aquesta, lo bisbe 
vestit de pontifical anà trucant ab la crossa una per una totas las llosas del 
sagrat clos. Una al últim va trobarne que feya soroll de buyt y havent manat 
que la alsessen, ab sorpresa y contentament de tothom, al dessota una urna de 
marbre hi descobriren, urna que contenia las despullas de la martre cristiana. 

Poch temps despres se resolgué trasladarlas à la Seu y ab eix objecte se 
congregaren en professo los reys, la noblesa, los cavallers, los artesans y lo 
mes triat del poble. Professo mes lluhida no n' hi ha haguda may mes cap. 
Aquesta ixquè de la iglesia y feu camí, passant per la Argentaria, cap à la 
Catedral. Mes al atravessar per la plassa del blat, que avuy se diu del àngel y 
ja sabreu lo perque, lo tabernacle que duya V urna 's parà en sech no podentlo 
fer seguir avant ni enrera tots los esforsos dels que '1 portavan y altres mes 



que ’ls ajudaren. Lo bisbe y demès s' agenollaren y feren oració, pregant à 
Deu los manifestàs la causa d' aquell miracle. Llavors un àngel de valia del cel 
y ab lo dit signà un canonge que ab las llàgrimas als ulls va tirarse als peus de 
Frondoino y li demanà perdó, acusantse d' haver tret de la urna un dit de la 
martre, acte comés per ell sols per la gran veneració y amor que sentia envers 
la Santa. Fóuli manat pel bisbe que tomes lo dit y havent complert lo 
manament, la professo seguí son curs sens altre estorb. En conmemoraciò de 
tant assenyalat miracle s' alsà en lo mig de la plassa, allà mateix hont s' 
aparaguè lo missatger de Deu, una columna en qual cim hi fou colocat un 
àngel de pedra daurada, àngel que mes tart al tràures' la columna va ser posat 
en la cantonada de la presó vella, y que en nostres dias ha desaparegut al tirar 
à terra la presó, pera ferhí la casa nova que avuy fa cara à la baixada de la 
presó y à la Plassa del Angel. Tal nom prengué la plassa despres de la 
celestial aparició. 


II. 

LA CEGUERA. 


Contan també de la mateixa Santa que, una vegada una reyna volgué 
veure llurs restos per mes que lo bisbe li feu present que no 's podian ni 
devian ensenyar, tota vegada que per signes certs y anteriors se tenia certesa 
de que no era plahent à la mateixa Santa tal profanació. 

La reyna se va riure de eixas observacions del bisbe, y valentse de sa 
autoridat volgué contemplar lo interior de 1' uma. Mes tantost fou alsada la 
llosa y quan la reyna anava per ajupir lo cap à fi de guaytar à dins, las 
tenebras ompliren sos ulls y quedà privada de la vista. 

Desconhortada de son càstich y penedida de son atreviment quedà la 
reyna; mes à llàgrima viva plorant y agenollada als peus de V urna, feu 
promesa à la mateixa Santa de que, si la tornava à la llum, ab sa pròpia vista 
per ella brodaria una banda que cap reyna ni emperadora ne tindria cap que se 
li pogués igualar ni en bellesa ni en vàlua. 

Tornà à véurehi la reyna y complí sa promesa. Los brillants, diamants, 



esmeraldas, perlas, safirs, topacios, turquesas, violadas hi eran en abundo, 
may ningú ha vist una cosa mes rica, avuy encara se conserva y es la banda 
que va posada sobre la cadira d' or hont s' hi coloca lo Santíssim y que sota 
tàlem se passeja pels carrers de Barcelona lo dia de Corpus. Havem dit que la 
banda era la mateixa, es cert; pero avuy las joyas mes ricas hi faltan perque 
los francesos las varen robar 1' any 1808. 



L' APRENENT. 


M estre —deya un aprenent manyà à son amo, en una vetllada en que s' 
havia fet à la botiga molta feyna.—Mestre, anéu à reposar; estaréu fadigat, ja 
es hora de dormir; lo que falta fer jo m' ho en carrego. 

—Y ho sabràs fer, noy?—preguntà 1' amo al aprenent. 

—/,Perque no? No es pas cosa de V altre mon, posar los passadors de ferro 
à una reixa de barras rodonas. 

—Be, be; ja que 't veus ab pit. Te aquí tens lo puntxò y lo martell, allí 
flameja lo fornal, arreglat, perque certament estich rebentat y mon cos me 
demana descans. 

—Anéu mestre,—feu V aprenent—ja acabaré jo la feyna. 

Y f amo se 'n anà al llit. De tant fadigat no podia agafar lo son; aixis es 
que neguitós, no podent dormir y no sentint soroll à la botiga, comensà à 
extranyarho, escoltant ab atenció. 

—Aquell diantre de xicot també s' haurà dormit—digué entre si mateix.— 
No '1 sento picar.... no sento la mantxa.... ^Que deu fer? Potser dorm! A la 
seua edat la son es tan dolsa. 

Y tomava à fer orellas. Mes res; la quietu regnava en la botiga. 

Al últim se determina, salta del llit y boy de puntetas se ’n va cap allí hont 
havia deixat al aprenent. 

Aquest travallava. Lo passador de ferro estava estés sobre la enclusa, y V 
aprenent en compte de fer los forats ab lo puntxò y à cops de martell en lo 
ferro caldejat, anava fentlos en lo ferro fret senzillameut y un darrera 1' altre 
ab la punta del dit. 

Lo mestre manyà quedà ab la boca oberta, mormolant. 

—Aquest noy està en gracia de Deu! Aquest noy es un sant! 

No s’ enganyava al pensarsho lo bon menestral, perque aquell aprenent 
era Sant Eloy. 



SANT FELIU DE ALELLA. 


H i ha un poble de no gayres casas, pero aixó si molt netas y blancas, tant 
que al véurelas de lluny semblan un vol de colomas aturat en mig de un prat 
fresch y ufanòs. 

En aquest poble en los primers temps del cristianisme hi vivia un jove que 
renegant de la fe pagana havia abrassat la nova lley de Crist. 

Aixó enujà tantíssim als gentils que, motivant son oy en prédicas per ells 
tildadas de malévolas, un dia amotinantse li varen lligar una corda al coll y, 
posant al altre extrem de la corda una grossa y feixuga mola, lo llansaren al 
riu perque 's negues. Pero com Deu vetlla pèls que en ell confian, en lloch de 
anarsen à fons lo donzell se va sostindré dret damunt de 1' aigua y, encara ab 
la corda al coll y seguintlo la mola que rodava per sobre la corrent del riu, 
vegèf tot lo poble ab sorpresa caminar riu amunt, tenintlo des d' aquell 
moment per sant. 

Tots corregueren à tiràrseli al peus y à demanarli perdó. 

Après de sa mort, la iglesia confirmà la santedat que '1 poble li havia 
concedit en vida. Des de llavors Sant Feliu es lo patró de la vila de Alella, 
qual diada se celebra lo primer dia del mes d' Agost. 



LO CONFESSIONARI. 


A principis del present sigle hi havia encara à Barcelona lo preciós 
convent de Santa Catarina destrahit per la revolució, may prou condempnada, 
del any 1835. Aquella terrible fetxa es y serà sempre de dolorós recort per las 
arts, la religió y la honra de la terra. 

Mes no 'us vull parlar d' aquella nit d' horrors, ni del convent considerat 
baix son punt de vista artístich, res d' aixó. Sols vull fervos esment d' una 
llegendeta que contavan los mateixos frares, referent à un confessionari que 
hi havia en una xica capella al darrera del altar major. 

Una tarda en que un frare s' estava sol en la sagristia, va entrarhi un home 
alt, sech, groch y tot vestit de negre, y li demanà si volia confessarlo. Lo frare 
f hi va respondre que podia comensar à passar à la capella de darrera 1' altar 
major, que ell des seguida hi aniria. 

En efecte, encara no havia tingut temps lo desconegut d' agenollarse, que 
ja lo frare seya dins del confessionari disposat à escoltar al penident. 

Comensa la confessió. 

Lo bo del frare ohía ab atenció. Lo qui 's confessava anava dihent, dihent, 
dihent y si be '1 confés de tant en tant feya alguna mostra de sorpresa ab tot 
per ço no deixava d' escoltar. De prompte lo penident para sa relació y diu 
algunas paraulas à la orella del confés. Mes tot just havia dit quan ja aquest s' 
alsa horrorisat del que acaba de sentir, exclamant: 

—Jesus, Maria y Joseph. 

Y al mateix moment un tro inmens que trontolla lo convent, ompla V 
espay y una forta pudor de sofre fa perdre 'ls sentits al frare. Quan aquest 
tornà en sí, lo penident ja no hi era; pero encara se sentia la fator de la sofra y 
allí hont aquell, moments avans, havia posat la mà s' hi veya la marca del seu 
palmell y dels seus dits tot cremat com si ho hagués sigut ab un ferro rohent. 

Aquell fals penident era lo diable. 



LO PELEGRÍ. 


(3 uan en lo mon hi havia mes fe qu' ara, lo qual vol dir molts y molts anys 
enrera, solian los católichs mes devots anar en romiatge à Sant Jaume de 
Galicia, fent la pelegrinaciò à peu y ab greus mortificacions tan del cos, com 
del esperit. 

Entre 'ls milers de aqueixos que al Sant visitaren, una vegada, segons se 
conta, ho feren un marit y muller ab son fill, garbòs jove de vint anys qu' era 
la esperansa de sos pares per son bon cor, y la alegria de las donzellas per sa 
hermosura sens parella. 

D' hostal à hostal feya eixa devota familia lo seu sant camí, resant, ab lo 
sarronet al coll y ’1 gayato à la mà, baix V amparo de Deu que protegeix à 
quants V invocan en sas oracions. 

Mes, com no hi ha fusta sense grop, ni alegria sense dol, volgué tal volta 
Déu per probar sa fé, que 'ls esdevingués lo dolorós cas qu' aneu à llegir. 

Una nit despres d' haver sopat en un hostal, sent ja à dormir los pares, 
tingué lo fill rahons ab la mossa de la casa y aquesta rabiosa y despitada jurà 
venjarse del donzell. 

Aquest, que prompte oblidà la quimera, se ficà al llit quedant boy adormit 
al moment, y al endemà ja no 's va recordar de res. 

Posàrense novament en camí los tres pelegrins ab lo sarronet à coll, 
deixant lo poble y seguint la polsosa carretera. 

No havian encara perdut de vista al poble, quan tot d' un plegat senten 
crits y avalot, se deturaren, y ab gran sorpresa vegérense voltats y presos y 
conduhits altra vegada cap al poble. 

Un cop allí, 'ls varen dur al davant del jutge, y aquest los digué: 

—Pelegrins, se 'us acusa d' haver robat una tassa de plata del hostal hont 
heu dormit. 

—Ni jo, ni ma dona, ni '1 meu fill havem furtat res—respongué '1 pare. 

—Ment, ment,—cridà la minyona del hostal,—registréulos be y trobarèu 
la tassa. 

Los escorcollaren, y dintre lo sach del jove trobaren lo que 'ls hostalers 



deyan haverlos sigut robat. 

—Ja veyéu que havéu negat falsament—esclamà llavors lo jutge. 

—Ah, senyor!—feu lo donzell—quí m' acusa be prou deu saber qui li ha 
ficada, com prou també déu ben saber que jo so ignocent. 

Pochs dias desprès, lo jove era condempnat à la forca y penjat fora '1 
poble, en lo camí ral. 

Refets del dolor y plens de vergonya marit y muller, creyent de cor al seu 
fill, no trigaren gayre à deixar lo poble per seguir sa pelegrinaciò. Mes quina 
no fou sa pena quan, al ser fora del poble, vegeren à un costat del camí la 
forca y, penjant d’ ella, lo cos del seu fill estimat. 

Tots dos romperen en un plor etern; mes llavors, fou voluntat de Deu, lo 
fill ab veu dolorosa: 

—No ploréu—los va dir—que jo no so mort. Anàu à trobar al jutge, 
digauli lo que havéu vist y feu que ’m vingan à despenjar. 

Corrent y atribulats, los dos pares anaren à trobar al senyor Jutge. Aquest 
estava dinant y en aquell moment tenia lo ganivet à punt d' obrir un gall 
rostit. Al sentir las esclamacions dels dos desconhortats pelegrins, llansà una 
grossa riallada. 

—Anéu, anéu, gent de Deu,—digué—tant crech lo que 'm contau, com 'us 
creuria si ’m diguesseu que aquest gall cantarà. 

Y encara no havia dit, quan ja '1 gall dret de potas sobre '1 plat va posarse 
à cantar. 

Sorprès lo jutge; deixant lo dinar corregué cap al lloch hont era '1 penjat, y 
'1 trobà en efecte encara viu y sà com si res li hagués esdevingut. 

Haventse descobert despres que la mossa del hostal era la que havia posat 
la tassa dintre del sach, fou penjada en la mateixa forca del donzell, lo qual en 
companyia de sos pares acabà son romiatge à Sant Jaume de Galicia. 



LO SANT CRIST DE BALAGUER. 


C ontan que un dia los moros trobaren un Sant Crist y per befa lo tiraren à 
la mar. La santa imatge, en lloch de ser llansada altre cop à la mateixa platja 
per las onas, surant, surant, mar endins se n' entrà: aixis bressat sempre pels 
trontolls del amarch element creuhà la mar venint à parar à la costa catalana. 
Un pich aquí, costejant, costejant, arribà un dia à la boca del Ebro y, contra '1 
curs de la corrent, riu amunt, riu amunt se n' anà enfilant fins à trobar las 
aiguas del Segre: llavors lo riu gros pèl mes xich va deixar, y las aiguas lo 
portaren al davant de la ciutat de Balaguer. Un cop allí, la creu ja no volgué 
tirar amunt ni avall. La gent va adonarsen y probà algun atrevit d' agafaria; 
mes la creu, quan algú hi era vorer, llavors fugia com si no volgués ser 
tocada. 

La nova del miracle s' anà escampant fins à arribar à un convent de 
monjas que hi havia prop de la ciutat, monjas tingudas en gran consideració 
per sas virtuts. 

La mare abadessa ’s feu contar la maravella, y après, com si la veu del cor 
li digués, ordenà à totas las monjas que 's dispossesen per eixir en professo 
cap al riu. Aixis ho feren, aixis devallaren del turó al cim del qual lo convent 
negrejava; vistas de lluny ab sos hàbits blanchs, àngels del cel pareixian. 

Aixis arribaren al lloch hont la gent flectats los genolls pregava à la 
imatge no deixés aquella seua terra. 

L' abadessa llavors s' atansà al marge y jcas providencial! lo Sant Crist hi 
correguè desseguida, fins quasi à tocar los peus d' aquella. La religiosa, 
llavors plena de santa fé, ajupintse abraçà la imatge sagrada, y, enlayrantla, 
seguida de las monjas, cap al monastir novament feu camí, sens que '1 pes ni 
'1 balans causessen en ella cap mena de fatiga. Prova certa de que '1 voler de 
Deu era posar en evidencia lo poder miraculós de la santa penyora. 

Tan bell punt hi hagueren arribat oferírentlo à là adoració de tot lo poble 
que hi correguè ab gran fe, ab gran tropell. 

Allí s' adora encara avuy dia y es d' aqueix Sant Crist que 's conta que li 
creixen los cabells y las unglas; unglas y cabells que un cop al any li son 



tallats, y que tornan à creixer, com sol succehir en los cossos de personas 
vivents. 



LO JURAMENT DE LAS PUELLAS DE ST. 

PERE. 


Era en aquell temps de trista recordansa pels cristians (temps en que la 
mitja lluna va ferse mestresa de la Iberia), quan tingué lloch lo jurament de 
las puellas de Sant Pere de Barcelona. 

Corria 1' any 986, any en que 'ls alarbs destruhiren la ciutat de Barcelona, 
quan las nobles reclosas mostraren la fe mes viva y un ardiment no gayre 
comú en cor de dóna. 

Sabent lo avéns que en sas conquestas anavan fent los moros, que ja 
corrian vencedors pel pla de Barcelona y coneixent que la ciutat no podria 
resistir al poder d’ aquell, la abadesa reuní '1 capítol y esposà la causa que '1 
motivava. Manifestà lo perill que corrian, si era vensuda Barcelona, d’ esser 
víctimas de la furia del heretges conquestadors, y va demanar concell. 

Viva fou la sensació que produhiren en las nobles damas las paraulas de 
la abadesa; pero, ab tot, despres d' haverhi pensat, no volent cap d' ellas 
passar per la humiliació dels mal tractes que de segur los donarian los 
invasors, determenaren, y ho van jurar per la sanch de Jesucrist, «presentarse 
als infaels totas sense nas, cregudas de salvar llur puresa ab V horror que 
naturalment devia produhir en la lliviana soldadesca tan crudel mutilació.»^ 1 

Arribà tristament lo cas de tindré de cumplir lo promès, y ab resolució 
totas ellas ho executaren. 

Pero 'ls alarbs, al entrar en lo convent y al adonarsen, passaren à la major 
part d' ellas à fil d' espasa. No mes tres ne deixaren en vida y encara per 
obtindré d' ellas mes gros rescat, com aixís suscehí. 



LO PORQUET DE SANT ANTONI. 


S ant Antoni abat, acabava de fer un llarch viatge per mar, y en sa estada à 
bordo s' havia fet conegut del patró, com que en conversa ab ell moltas 
vegadas matava las horas. Aixís va ser com conegué lo génit y defectes del 
home de mar y va resoldre en son interior convertirlo per mes que fos tossut y 
grants llurs errors. Lo dia que varen dessembarcar, tots dos enrahonant 
entraren à la ciutat, y al ser al portal (avuy portal de Sant Antoni) y quan 
estavan en lo mes fort de la qüestió, se ’ls vingué entre camas una truja. La 
truja duya un garrinet à la boca y '1 deixà caure als peus del sant. 

Aquest s' ajupí, sorprès del cas, mira '1 porcell y vegè que no ’s podia 
aguantar dret perque tenia una pota trencada. 

Llavors, alsant lo cap, digué al patró: 

—Veyeu, vos tan incrèdul, y aquesta truja, tot y ser bèstia, ve à mi, 
perque V instint li diu que hi ha un poder sobrenatural del quin pot rebre tota 
lley de benifets. 

Y aixó dihent, agafà '1 porquet y '1 feu posar dret ajudantlo ell à 
sostindres. 

Desprès, pegantli una patacada à la cama trencada: 

—Ves,—li va dir—camina. 

Lo garri va posarse à corre com un llamp. 

Lo patró, ’s queda ab un pam de boca oberta y desde llavoras obrí son cor 
à la fe. 

Es per això que nos pintan à Sant Antoni ab lo porch al costat y que '1 
poble sol anomenarlo Sant Antoni del porquet. 



LAS MOSCAS DE SANT NARCÍS. 


Q uan lo rey Felip de França vingué en só de guerra à Catalunya y, despres 
de rebassar gran part de la terra Ampurdanesa va, deixarse caure sobre 
Girona, los gironins varen posarse baix lo amparo del seu patró Sant Narcís. 

La ciutat fou assetjada y tastà tota lley de sufriments. No eran prou à 
salvaria los esforsos dels seus fills, ni '1 del brau rey d' Aragó en Pere que 
vetllava la ratlla de França à fi de privar la reculada del excércit vingut de 
mes enllà del Pirineu. Cada dia minvavan los defenedors y creixia lo perill de 
esser assaltada y presa. Ja casi no restava esperansa de salvació, lo poder dels 
homes no era prou per resistir la forsa de tanta gent d' armas com la tenian 
voltada si '1 cel no feya un miracle, la caiguda era inevitable. 

Lo miracle del cel no 's feu esperar. 

Los gironins havian invocat la protecció de Sant Narcís, y Sant Narcís los 
va deslliurar del enemich. 

Diu la tradició que lo sepulcre que guardava '1 cos d’ aqueix sant llavors 
va mig badarse y per la escletxa comensaren à eixir unas moscas negras y 
verinosas que, alsantse en remolins, traspasaren las murallas y, deixantse 
caure en lo camp dels assetjadors, van sembrarhi la mort ab sas picadas cada 
una de las quals causava la mort repentina. Y aquestas moscas eran tan 
nombrosas, qu' en pochs dias los voltants de Girona van veures sembrats de 
cadavres. 

Lo exercit Françès s' esferehi llavoras y à corre cuyta alsà lo setge, 
deixant lliure à la ciutat y sembrant los camins de agonetjants y morts. 
Quaranta mil soldats y dos mil quatrecents cavalls foren las víctimas d' aquell 
exèrcit acapdillat per un cardenal y '1 mes poderós rey d' aquellas centurias. 



HERODIAS. 


D espres de la mort de Sant Joan Baptista y de la de Nostre Senyor, Deu 
condempnà al rey Herodes y à sa filla Herodías à rodar per la terra, sens amor 
de ningú, sens lley, sens casa y sens redòs. De la una part à 1' altra aixis han 
anat fent via des de llavors ençà no estantse parats sino curt espay de temps 
en aquells llochs en que Deu ho ha disposat pera mes puniment de llurs 
crims. 

Donchs be, una d' aquestas paradas la varen fer, pare y filla, en los 
voltants de la ciutat de Lleyda. 

Allí de nits rondavan pels camps y de dias encauhats en una bauma fugian 
de la llum de sol. 

Mes veuse aquí que en una d' eixas sortidas, Herodías, se vegè sorpresa 
per la llum del matí y esfarahintse va corre cap al cau; mes la 'n separava un 
riu: lo Segre, que ab la gran fredor de la nit, donchs era al hivern, s' havia 
gelat de part à part. Herodías no vacilà un moment, à fi de guanyar temps, y 's 
llansà al damunt de la crosta de gel. Mes ay! al ser al mig de 1' aigua, lo gel 
cruix, cedeix al pes de la juheva y esta s' enfonza; pero avans de que fos del 
tot englutida y quan la flor del aigua estigué à la mida del seu coll, llavors 
rejuntantse ràpidament altre vegada lo gel, aquest li feu saltar lo cap en rodò, 
sentint la filla del rey de Judea la mateixa horrible agonia de aquell Joan al 
qui ella havia fet sofrir mort consemblanta. 



LA NAU DE SANT RAMON. 


Sant Ramon de Penyafort 
fill de Vilafranca, 
confessor de reys 
de reys y de papas. 

Y es veritat lo que diu la cansò donchs era confés de nostre gran rey En 
Jaume d' Aragó, qui V estimava tant que sempre '1 volia aprop seu per amich, 
guia y conceller. Eixa especie de gelosia del rey envers son confés, es lo que 
fonamenta la tradició que del dit Sant conta '1 poble català. 

Lo rey era à Mallorca y va saber que son confessor volia anarsen à 
Barcelona: desagradat lo rey de aixó, procurà ferlo mudar de pensament, y 
com conegués que no n' eixiria, llavors equina 'n fa '1 gran monarca? Dona 
ordre à tots los nauixers, de que cap d’ ells embarque à Sant Ramon, 
amenassant ab greus penas al qui gosàs à desobehir son manament. 

Lo bon religiós que no sabia res de la ordre del rey, quan li va pareixer 
be, cap à la platja feu via y entrà en tractes ab uns mariners pera empendre 
son viatge. Aquests rebujaren sas ofertas, fentli à saber al mateix temps las 
ordres que tenian rebudas. 

—Bé—contestà lo sant varò resignat.—Deu m' ajudarà. 

Y acostantse à la mar, agafa son mantell per una punta y V exten damunt 
de f aigua; lliga despres aqueixa punta al cim de son gayato y pujant sobre lo 
mantell, que surava planer com si fos de fusta, espera lo buf del vent que no 
triga gayre à vindré s' infla lo mantell com si fos una vela y 1 Sant ab esglay 
de tots los que des de la platja se '1 guaytan mar en dins llisca com una gavina 
quan neda. 


Eix miracle se veya esculpit en un capitell d' una columna del convent de 
Santa Catarina. 



LO BE DE SANT FRANCISCO. 


B ona gent, voldriau guardarme aquest bé, que ja tornaré mes tart à 
recullirlo? Ara com ara, per anar allí hont vaig me fa nosa:—aixó deya à uns 
mestres de casas qu' esmorsavan en la porta de una fleca, San Francisco de 
Paula un dia en que anava à ajudar à be morir un agonetjant. 

Los mestres de casas se miraren uns ab altres com dient. «^Qué fem?» Lo 
mes vell va respondre per tots: 

—Bé, deixàulo y 'us lo guardarem. 

Sant Francisco deixà '1 bé; bestiola mansa y que sempre seguia al seu amo 
tal com si fos un gos. 

Tot just aqueix havia girat la esquena, un dels mestres de casas mes 
entraversat que Ts altres, comensa à amanyegar lo bé y à palparlo ab gran 
cuidado. 

—Sabeu companys—diu ell al últim—que pensava? 

—Que?—feren los altres. 

—Que aquest bé, que es molt grassò, està à punt de ser menjat. 

—Que vols dir? 

—Que podriam tastarlo. ^Menjem? 

—Y quan, torni, que li direm, al seu amo? 

—Que se n' ha anat, y no mentirem perque no serà aqui. 

—Ja esta dit.—respongueren tots los demés. 

Al moment fou degollada la bèstia y cuyta y repartida entre paletas y 
manobras qu' eran una colla. La pell y los ossos, perque no 'ls descobrissen, 
van tirarlos al fom de la fleca. 

Quan va tornar lo sant ja no quedava rastre del bé y tots ells eren dins, qui 
picant, qui fent morter, qui traginant aygua. Tots lo varen veure entrar, mes 
tots van fer com si no se n' haguessen adonat. 

Sant Francisco anà ficantse endins fins à ser al davant del mes vell que li 
havia dit. «Be deixéulo y 'us lo guardarém.» 

—Bon home,—li digué—me voldriau fer lo favor de tornarme '1 bé que 
'm guardéu? 



—Bé! bé! Nosaltres guarda vam un bé? Ne sabs res tu, Quico?—va cridar 
lo vell deixant la feyna y dirigintse à un manobra. 

—No '1 so vist pas!—va respondre aquest. 

—Si, home,—repeteix lo sant,—vos ne recordaréu si feu memòria. Era 
quan esmorsavau. Com he trigat tant, potser molt be que vos ne haguéu 
oblidat. Era un bé blanch; de llana fina y llarga. 

—Ah! si, ja 'm recorda; pero travallant me 'n so distret. Potser deu ser per 
aquí, encara que no V he vist mes desde llavoras. 

Lo sant guayta al un cantó y à V altre: mes al últim cansat de buscar: 

—Bona gent—va dir ab to alegre—vosaltres estéu de broma y jo vaig 
depressa. Si me 1' haveu amagat diguéumho. 

—Be estem prou per amagar béns. 

—Vaja, que sí que me 1' haveu amagat. No ’m digàu que no y en prova ja 
veuréu com jo '1 faré sortir si es que no 1 tingàu fermat. 

—Cridéu, cridéu à veure si sortirà. 

—Petit! petit! marruech! marruech?—comensà à dir lo frare acostantse à 
la boca del forn.—Petit! petit! Sentiu ja 'm respont. 

En efecte dins del forn un bel carinyòs y seguit responia à la veu del sant. 

Tots los travalladors deixant la feyna corregueren alli hont era Sant 
Francisco y, tantost hi foren, ab gran admiració van veure saltar per la boca 
del forn aixerit y festòs lo bé, lo mateix bé que s' acabavan de menjar. 




L'INFANT DE LA PETXINA. 


u n dia sant Agustí passejantse per la platja, va veure un noyet que, sentat 
vora de la mar, ab una petxina anava tirant aigua dins de un clotet que havia 
fet à la sorra. 

La constància y formalitat ab que '1 noy aquell travallava, cridaren la 
atenció del sant fins à tal extrem que, encuriosintse de veras, deturà los seus 
passos, quedantse dret al costat del noy y mirantlo atentament sens pérdreli ni 
una acció. 

Lo infant anava seguint lo seu fet. A petxinadas à petxinadas feya lo 
trasbals sens demostrar ni fadiga, ni aburriment. 

Sant Agusti fou qui va perdre primer la paciència. 

—-Noy-—li va dir al últim—/ me voldrias dir lo que estàs fent? 

—Ja 'u veyéu,—respongué V angelet de Deu—poso aigua de mar dintre d’ 
aquest clotet. 

—Y qué /.pretens ab aixó omplir lo clot? 

—Si no volgués mes que omplir lo clot aquest, aviat ho fora—esclamà lo 
noy mig rient.—-No, no, lo que vull es ferhi cabre tota V aigua de la mar. 

Al sentir aquestas paraulas S. Agustí va arrugà '1 front tot bellugant lo 
cap, com volgués dir: «Santa ignocencia!» 

—Ah donchs!—feu lo fill de santa Mònica—si vols realisar lo que dius, 
ne tens per temps encara: prou es mes mes fàcil traure una montanya de lloch. 
/.No veus, criatura, qu' estàs perdent la estona. Lo que vols fer es impossible. 

—Impossible! mes fàcil m' es à mi fer cabre la mar dintre de un clot, que 
no pas à tu compendre lo que estavas pensant quan m' has vist. 

Y dit això '1 noy va desapareixe. 

Lo noy aquell era Jesus. 

En lo que estava pensant sant Agustí era en lo misteri de la Santíssima 
Trinitat. 



SANT SEVER. 


A una hora de Sant Culgat, poble del Vallés, hi ha una hermita que 'n 
diuhen Sant Medi. Es un indret molt bonich, rich de vegetació y voltat de 
boscos: las violetas hi floreixen en abundo barrejadas ab las mareselvas y 
euras que s' enfilau cargolantse pels tronchs y brancas dels vells oms y las 
rondinayres albas: la quietut, la bellesa y los olors que omplen 1' espay, donan 
à n' aquell lloch un atractiu tal que convidan à oblidar tot lo de aquest mon, 
deixant entreveure una vida d' amor y dolsa ventura. 

En la hermita s' hi venera la imatge de Sant Medi y cada any al serne la 
diada, que es lo dia 3 de Mars, lo jovent dels pobles del vol hi acut. Cada 
poble du la seva bandera y la seva musica. Reunidas totas las collas, ixen de 
fila los banderados y aquests tots junts entren à la hermita; los demés de la 
colla y gent curiosa se quedan fora al camp y des de allí ohieixen la missa. 
Aquesta es missa cantada aquell dia y al aixecar à Nostre Senyor, totas las 
musicas al plegat sonan la marxa reyal. 

Ningú pot esmaginarse la bellor del espectacle ohint lo ressó dels 
instruments per aquells torrents y clotaradas. 

Acabada la missa, comensan las ballas que ’s fan à la mateixa plassa hont 
es la hermita. Mentres los joves dansan, las vellas fan la minestra, encenent 
foch entre quatre pedras que aixafan las tofas dels violers boscans; violers 
que à la tarde las noyas despullan de sas flors pera posarsen' un ramet al pit, 
donchs à la que ho fa, segons se diu, no ha de mancarli al cap del any un 
espós agraciat. 

En temps del emperador Dioclecià, lo indret era lo mateix, pero no hi 
havia la hermita y lo poble de Sant Culgat se nomenava Castro—Octaviana; 
lloch hont, segons contan, fou agafat lo qui ab lo nom de Sever era llavors 
bisbe de Barcelona. L' emperador Romà resolt à perseguir ab nou ardor als 
cristians del seu imperi, envià à tots los punts del seus dominis, encarregats 
de complir lo seu propòsit. Dacià, lo destinat à Catalunya, era home dur de 
cor y resolut. 

Avisat lo Bisbe Sever del que passava, de moment cedí al enuig y en 



quant arribà lo prefecte romà isquè de Barcelona y 's dirigí à Sant Culgat 
sabent que 1' anavan à pendre. Pèl camí no obstant se repensà y prenent 
esperit determenà sofrir lo martiri ans que passar per la vergonya dels 
poruchs. 

Ja era à mes de mig camí quan va pendre tal determenaciò; passava pèl 
indret que 'us so descrital comens. Un pagès estava sembrant favas: eix pagès 
se deya Medi y era conegut del Bisbe. Aquest s' hi va acostar y li va dir: 

—Bon home, me persegueixen perque predico la lley de Crist. Si ’t 
preguntan, los que venen darrera, si m' has vist, digas que si; res hi fa que 'm 
prengan, resolt estich à morir pera major glòria de Deu. 

Lo pagès, que 's deya Emetri, y que ara tothom coneix ab lo nom de Sant 
Medi, li respongué: 

—Anàu, farè '1 que ’m dihéu. 

Y seguí sembrant favas. Lo bisbe anà fent via. 

Al poch rato arriban tres soldats y emprenen al pagès: 

—Pagès, bon pagès, havéu vist passar un home aixis y aixis. 

—Si, ’1 so vist,—respont,—quan sembrava aqueixas favas. 

Los soldats giraren los ulls envers lo camp y vegeren las favas altas y 
granadas. Desagradats y rondinant se 'n tornaren à Barcelona. 

Sant Medi va quedarse sorprès del miracle que s' acabava d’ obrar à sa 
vista. 


LA VEU DEL COR. 


S ant Antoni de Padua un dia 's trobava en una esglesia de sa ciutat nadiuha 
fent un sermó, quan tot de un plegat lo cor li va dir que '1 seu pare, que vivia à 
Lisboa, estava en greu perill de perdre la vida. Com bon fill qu' era, molt se 'n 
condolguè y, no tenint ja sossech, se dirigí à sos oyents demanantlos que '1 
esperessen un xich, donchs ell en aquell moment tenia de deixarlos per 
precisió. 

Ixquè, donchs, de Padua y feu via cap à Lisboa, à casa del seu pare Don 
Francisco de Bullon. Mes, tantost fou en los carrers de la vila portuguesa, va 
trobar en son cami una gran gentada: s' hi atansà, se feu pas per entremig de 
la munió per veure qu' era lo que esta guaytava y ab gran sorpresa vegè à son 
pare que '1 duyan à matar. Don Francisco acusat de homey, estava 
condempnat à mort pels jutges despres d’ haverse fet las provas que la lley 
manava y haventse tingut aquestas per certas é irecusables. 

Lo bon frare en quan lo vegè, hi va corre, y, deturant als que 
acompanyavan al sopost homeyer, 

—Aquest home es ignocent—va cridar.—Jo que may he mentit vos ho 
dich. Aturéuvos. 

Tothom se '1 guaytà ab sorpresa, y, com tot lo poble '1 coneixia y ja feya 
temps, era tingut en opinió de sant, la professo va deturar son cami. 

Llavors lo jutge s' acostà al frare y li va dir. 

—No es que dupte de vos; pero vos sou lo fill y. Ademès, tantas 

provas, tants testimonis 1' acusan... ^Quina prova podéu donar vos que 
justifique vostras paraulas? 

—Veniu,—respongué sant Antoni,—lo mateix mort nos ho dirà: 
seguíume. 

Y 's dirigí cap al cementiri. 

Tothom lo va seguir. 

Quan hi foren, digué lo sant, deturantse davant de la fossa del home que 
havia sigut mort. 

—Àlsat. 




La terra comensà à remoures, y al poch rato obrintse donguè pas al mort 
que 's va quedar sentat mirantse de fit à fit al que li havia dirigit la paraula. 

—Me respondràs?—va preguntarli ’1 franciscà. 

—Si—feu lo mort. 

—<?,Quí f ha mort ha sigut Don Francisco de Bullon, para meu? 

—No. 

—Si no ha estat ell, digas ^qui ha estat? 

Lo mort contesta. 

—De Dios no tengo licencia^ me vuelvo à mi sepultura. Y novament s' 
ajagué en la fossa quedant colgat de terra tal com estava. 

La sorpresa dels homs de la lley y de tot lo poble no 's pot esplicar. 

Lo jutge veyent en alló un avís del cel, al instant va donar per ignocent al 
prés posantlo en llivertat. 

Sant Antoni, desprès d' haver fet aixó se 'n tornà à Padua y à la esglesia 
hont predicava y finí lo sermó ab calma y tranquilitat sens que Is oyents 
trobessen llarga la seva ausencia de la qual molts casi ni se n' adonaren. 



SANT CRISTOFOL. 


S ant Cristòfol era un home que 's guanyava la vida passant la gent de una 
part de riu à 1' altra. 

Veuse aqui que un dia se li presentà un noyet ros com un fil d' or que, 
portan una bola à la ma, Sant Cristòfol ja 1' havia vist venir de lluny. 

Quan es aprop del riu lo noy se detura y diu al sant que se '1 guayta ab 
bona cara: 

—Podriau, passarme bon home, à 1' altra banda del riu? 

—Si puch?—respongué mortificat Cristòfol.—-Noy has de saber que 
aquestas espatllas—y ab la ma 's va donar una petacada à sa espatlla dreta—n' 
ha dut que pesavan mòlt mes que tú. Qui passa homes be podrà passar 
criaturas. 

—Voléu probarho? 

—Si vols passar, te passaré—rondina '1 sant. 

Y sens dir mes paraulas, pren al infantò y se '1 carrega à las espatllas. 

Pero encara no havia dat dos passos, sentí que las camas casi li deyan 
prou y tingué d' afiansarse ab un arbre per no caure. 

L' infantò ab una carona d’ angel qu' enamorava no feya sino mirarsef 
mig rient. 

Cristòfol prou va sentirse mortificat; pero, fent un esfors, va passar lo riu. 

Al deixar lo noy à terra: 

—Certament, no m' esplico com pot ser—va dir—que un infant com tú 
arribi à pesar tant. Casi creuré que las forsas me fan minvada. 

—-No 't minvan, Cristòfol, no—li va respondre '1 noy amorosament,—no 
sò jo '1 que pesa, es aquesta bola que duch à la mà. Cristòfol, al passarme à 
mi, acabas de traginar tot lo pes d' un mòn. 

Cristòfol conegué llavoras que qui li parlava era lo mateix Jesus y flectà 
’ls genolls per adorarlo. 



DOS TRADICIONS DE SANT MARTI. 

i. 

LO MANTELL. 


E/n temps dels romans, hi havia un jove soldat que per sas bonas obras era 
la enveja d' alguns y lo amich de mòlts. Un dia li manaren que, junt ab altres 
del seu bras, anés à dar una ordre al prefecte de la ciutat de Amiens. 

Los arbres despullats de fullas, la negror dels núvols que cobrian lo cel, 
un fort vent que aixecava la pols com una espessa boyra y la fredor que '1 cor 
gelava, feyan de la naturalesa lo dia mes trist de aquell rigorós hivem. 

Pero encara que '1 temps era cru y trist, perçó Martí y sos companys feyan 
lo camí plens d' alegria y bromejant. Colcantne braus corcers y ben abrigats 
ab sos mantells, dret à la ciutat s' anavan acostant sens fixarse en res del que 
per aprop d' ells passava. 

Al entrar en lo portal los ixquè al encontre un pobre vell tot espellifat y 
mig mort de fret, y va demanarlos caritat per amor à Déu. 

Un dels companys de Martí li va respondre ab bon humor: 

—En mala banda veniu, los soldats no tenim quartos. 

Y al dir això, apartà lo seu cavall que hauria fet mal al pobre vellet. 

Martí se 'n condolguè, y li va dir: 

—Bon home, veritat es que no duhem diners; però encara 'ns queda 
quelcom que 'us farà servey. 

Y trayentse lo mantell de sas espatllas, lo mig partí ab la seva espasa. La 
una meytat se la va quedar per ell, V altra meytat la va dar al pobre. 

Las brometas que li feren sos companys al véuref ab mig abrich, no foren 
escassas, pero Martí ho va pendre à la bona, no penedintse per ço de lo que 



acabava de fer. 

Aquell mateix dia à la tarda, Martí, tot solet, solet, retornà novament al 
lloch d' hont havia vingut. 

Capficat anava fent camí carretera amunt en mig de la quietut que 
trencava solzament lo poteig del seu cavall, quan de sopte aclarintse lo cel, un 
raig de sol que pegava de ple en un marge que tenia al seu davant, lo 
distragué del seu capficament y li obligà à alsar los ulls que duya fixos al cap 
de la seva colcadura. 

Llavors en mig d' aquell raig de sol, va veure à Jesus, al mateix Jesus, que 
portava damunt de sas espatllas la meytat del mantell que havia donat al 
pobre en lo portal de la ciutat. 

Martí saltà de son corçer pera tirarse al peus del fill de Deu que 
amorosament se '1 guaytava; mes ja era tart, Jesus ja havia desaparegut. 


II. 

LO ARBRE. 


Quan va passar aixó Sant Martí ja era bisbe. 

Tots los afanys del virtuós prelat eran convertir als que perduts anavan 
entre la boyra del gentilisme, no reparant en res per obtíndreho, per mes que 
s' hagués d' exposar à tota sort de perills y contratemps. 

Veuse aquí que prop de la ciutat de Tours hi havia una gran alzina 
consagrada pels gentils als deus infernals. Sant Martí, com à bisbe qu' era del 
terme hont s' aixecava la ciutat, no podia transigir ab semblant escarni à la 
lley de Crist y tractà ab sermons y conversas de fer desapareixe V arbre; pero 
tot fou travall perdut. Ja desesperava de lograr son propòsit, quan un dia se li 
presentaren uns quants gentils y li digueren: 

—«fVoléu que desaparesca V alzina que tenim consagrada à un de nostres 
Deus? Donchs vos teniu de ferho. 

Lo prelat los va respondre: 

—Ab tal que lo qu' haja de fer per lograrho, siga fet en honra y profit del 
Déu à qui serveixo, ho faré. 



—Ho podréu fer y serà per major glòria de la vostra religió si per cas. 

—Parléu. 

—L' alzina—digueren los gentils—sera tallada per nosaltres; mes vos 
deuréu ser posat en lo mateix indret hont ella haja de caure per forsa. Ja 
veyéu que no es cosa de V altre mon. «Q/os hi aveniu? 

—/,Rcs mes?—pregunta Sant Martí. 

—Res mes. 

—Donchs demà talléu V alzina, que jo no faltaré en lo indret que 'm havéu 
escullit. 

Los gentils se 'n anaren contents, donchs segurs estavan de que '1 bisbe 
cumpliria sa paraula y de que, al cumplirla, desapareixeria del mòn un dels 
mes ferms enemich de sos déus. 

La nova correguè per la ciutat, entristint als faels y als amichs del Sant, 
que anaren à trobarlo per tràureli del cap semblant determenaciò. 

Mes fou en va. 

Sant Martí 'ls va respondre: 

—«fVoléu que 'm deixe perdre tan bella ocasió de morir en honra del qui 
per nosaltres fmà clavat à la creu? No 'u faré pas. 

À f endemà una gran gentada amplenava lo bosch hont hi havia la vella 
alzina. Sota mateix de la capsalada del arbre y en la direcció hont devia caure 
aquesta, una estaca clavada à terra assenyalava lo lloch destinat al bisbe. 

Aquest va arribar ab la fe al cor y V alegria en la cara, acompanyat d' 
amichs y faels observadors de sa doctrina, Li assenyalaren lo indret que devia 
ocupar. Quan hi fou, comensaren los gentils à tallar V alzina à cops de destral. 

En lo rostre d' aquests s' hi llegia la satisfacció del que va à lograr un 
desig esperat de temps: en lo dels cristians la trista resignació del que va à 
presenciar la mort inevitable de una persona benvolguda. 

Tot era quietut, no mes ressonavan los acompassats cops dels destralers. 
Las estellas rebotian lluny, la soca cruxia; à la fi, à forsa de suor y travall, V 
arbre comensà à donar ab son balandreig senyal de perdre son plom natural, 
abalantsantse cap allí hont era Sant Martí. 

Llavors pararen las destraladas y un dels gentils donà una forta empenta 
al tronch ja consentit. 

L' arbre bambolejà, cruixí y ab gran estrèpit cayguè; mes ;cas estrany! à 
la senyal de la creu ab que lo va rebre lo virtuós prelat, V arbre cambiant de 
jayent, anà à caure ab gran terratrèmol en direcció oposada à la que per lley 
natural seguir devia. 



Los gentils llavors se agenollaren als peus del Sant y demanantli perdó 
seguiren la lley de Deu. 



LA PALMERA.^ 


L/a Verge anava de camí acompanyada de Sant Joseph lo qui, escoltant la 
veu del mal esperit, s' omplia '1 cervell de sospitas que ’1 mal humoravan y no 
’1 deixavan en sossech ni un sol moment. 

La Verge, duhent en sas entranyas lo fruyt beneyt, se fadigava y sovint, 
sovint havia de pendre repòs. 

Prou coneixia lo que causava pena à Sant Joseph, del qui la fe allunyantse 
anava poch à poch; pero /,que hi podia fer? Tranquila en sa conciencia, 
esperava en que Dèu no trigaria en enviar à son espòs la pau y la fe perdudas. 

Veuse aqui que, al passar per una calitjosa vall, la Verge no pogué tirar 
mes amunt y 's va seure al peu de una palmera^ 1 pera reposar. 

Feya una calor! La Verge tenia una set! 

—Joseph, cullme un dàtil! 

Lo sant fuster no li va respondre paraula, ni li va donar lo fruyt. 

La Verge ’s posà à plorar, sens planyers' del rebuig. Pobreta! Quan bella 
era ab las llàgrimas que li perlejavan cara avall! 

Mes i oh miracle! La palmera llavoras comensà per vinclarse y ajupintse, 
ajupintse posà en mans de la Verge son mes xamòs ram de dàtils. 

Sant Joseph llavoras caigué de genolls en terra y benehí la bondat de Deu, 
donchs li concedia lloch y ocasió de poderse penedir de sos malèvols é 
injustos pensaments. 

D' aquest volum de tradicions, las que han obtingut premi son las 
següents: La Mare de Deu del remey.—Las tres Mas.—Lo pare Salvador. 
—La pota de porch.—La bota de Sant Farriol.—Santa Maria del Socors. 
—Los diners.—Lo cavaller.—Los tres frares.—La cinta Santa.—Lo mal 
cassador.—Sant Vicens Ferrer. — Malcus.—La Magestat de Caldas.—Sant 
Jordi.—Lo niu de vespas.—Lo Sant Crist de Lepant.—Lo raig de sol.—Las 
estrellas de la Verge.—Los dos aucells.—Lo àngel.—La ceguera. — L' 
aprenent.—Lo confessionari.—Lo pelegrí.—Lo Sant Crist de Balaguer. 
— Herodias.—La nau de Sant Ramon. Las demès hi han sigut afegidas 
últimament à fi de donar mes varietat à la colecciò. 

ERRADAS. 


HONT DIU. 
la lluna 

Requesens, qu' encativà 
los dos fills del segont 
capdill de 1' armada 
xefe turch 

Lo raig del sol 

ganivet 

cantan 

dominis, dominis 
haveu aviat 


DEU DIR. PLA. RAT. 

la mitja lluna 71 3. 

Requessens segon 

capdill de la armada, 
que encativà los dos 
fills del xefe turch 71 8. 

Lo raig de sol 75 1. 

garrinet 116 3. 

contan 137 4. 

dominis 137 7 y 8. 

havéu vist 138 11. 



(1) Aquesta y moltas altras tradicions se contan del mateix pare Salvad< 
entre ellas n' hi ha un' altre digne de ser recullida que, si be te certa semblar 
ab la de Sant Eloy, no deixa de ser per sò bonica, sinó pél enginy, per 
senzillesa que tota ella respira. Es la que segueix à la present. 

(2) La iglesia celebra la festa d' aquest Beato lo dia 18 de Mars. 

(3) Eixa part del somni alguns la contan: «com si la Santa realme 
hagués passat Boria avall, si be, diuhen, Deu per lliuraria de la vergonya 3 
fi de que ningú la vegès la va cobrir d' un núvol espés, mentres durà lo ei 
de la sentencia.» No es difícil, en aixó del núvol, veurehi un rastre de 
antigua poesia pagana. 

(4) D' aquest beato moltas son las tradicions que se 'n contan, haví 
escullit las tres que coleccionem, per havernos paregut esser las mes bonica 

(5) Nom que donan los tortosins al capellà que te per encarrech cuydai 
de la cinta. 

(6) D' aquest mateix argument coneixem una tradició italiana, publica 
en la colecció «BERNONI —Venecià.» 

(7) Eina altra tradició assegura haver sigut feta esta imatge p 
Nicodemus. 

(8) La tradició la dóna per filla de las Corts, si be per la Historia coní 
que ho era de Barcelona. 

(9) La Mare de Deu de la Bona Sort per D. Domingo Reventós.—G 
Saber, número 39. 

f 109 Estas paraulas que conta la tradició las diuhen en castellà. 

(11) Esta tradició la publica en sa colecció italiana, G. Pitrè de Sicilià. 

(12) Altres tradicions diuhen que 1' arbre era una pomera. 



Transcriber’s Note: 

The following is a list of corrections made to the original. The fïrst passage 
the original passage, the second the corrected one. 

Page 53 : 

lo seu nom y feu devallar al desgraciat travavallador, 
lo seu nom y feu devallar al desgraciat travallador, 

Page 64 : 

morir no esposant per ella iuútilment sa vida; res 
morir no esposant per ella inútilment sa vida; res 

Page 76 : 

—Vina, fill meu,—li va dir.—-ja veuràs quin un de 
—Vina, fill meu,—li va dir,—ja veuràs quin un de 

Page 80 : 

alguuas centurias des de llavors ensà, se n' 
algunas centurias des de llavors ensà, se n' 

Page 88 : 

La reyna se va riure de eixas observacion del bisbe, 

La reyna se va riure de eixas observacions del bisbe, 

Page 112 : 

Sabent lo avéns que en sas cosquestas anavan 
Sabent lo avéns que en sas conquestas anavan 

Page 122 : 

un riu: lo Segre, que ab la gran fredor de la nit. 
un riu: lo Segre, que ab la gran fredor de la nit, 

Page 125 : 

S'infla lo mantell com si fos una vela y '1 Sant ab 
s'infla lo mantell com si fos una vela y '1 Sant ab 

Page 130 : 

alb hont era Sant Francisco y, tantost hi foren, ab 
alb hont era Sant Francisco y, tantost hi foren, ab 


Page 132 : 

^No veus. criatura, qu' estàs perdent la estona. Lo 
^No veus, criatura, qu' estàs perdent la estona. Lo 



Page 148 : 

gelava, feyau de la naturalesa lo dia mes trist de 
gelava, feyan de la naturalesa lo dia mes trist de 

Footnote 9: 

La Mare de Deu de de la Bona Sort per D. Domingo Reventós.—Gay 
La Mare de Deu de la Bona Sort per D. Domingo Reventós.—Gay 

